open-index/open-wikipedia-markdown huggingface dataset:
ବାନ୍ତି

**ବାନ୍ତି** **(ଅନ୍ୟ ନାମ ବମନ, ଉଦ୍‌ଗିରଣ, ଇଂରାଜୀରେ** **ଯାହା ଏମେସିସ୍** ଭାବରେ ମଧ୍ୟ ଜଣାଶୁଣା) ରୋଗରେ ପାଟି କିମ୍ବା ନାକ ଦେଇ ପେଟର ପଦାର୍ଥ ଅନିଚ୍ଛାକୃତ, ବାଧ୍ୟତାମୂଳକ ଭାବରେ ବହିଷ୍କାର ହୋଇଯାଏ |   ଜଟିଳତା ମଧ୍ୟରେ ନିର୍ଜଳନ, ଶ୍ୱାସନଳୀ ଭିତରକୁ ପ୍ରବେଶ , ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା, ଦାନ୍ତର କ୍ଷତି ଏବଂ ଗ୍ରାସନଳୀ ଛିଣ୍ଡିଯାଇପାରେ |  ପ୍ରତ୍ୟାବ‌ହନଠାରୁ ବା ରିଗର୍ଜିଟେସନଠାରୁ  ବାନ୍ତି  ଭିନ୍ନ, ସେହି ରିଗର୍ଜିଟେସନରେ ପେଟ କାମୁଡ଼ି ହୁଏନି ବା ଅଇ ହୁଏନି | 

ଚିକିତ୍ସାରେ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପିଇବାକୁ ଚେଷ୍ଟା କରାଯାଏ |  ଲକ୍ଷଣଗୁଡିକର ଉନ୍ନତି ପାଇଁ ଆଣ୍ଟିଏମେଟିକ୍ସ ବ୍ୟବହାର କରାଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅପସଂବେଦନ

**ଅପସଂବେଦନ ବା ପାରେସ୍ଥେସିଆ**,  ଇଂରାଜୀରେ  **ପିନ୍ ଏବଂ ଛୁଞ୍ଚି** (**pins and needles**) ମଧ୍ୟ କୁହାଯାଏ, ରୋଗରେ ଝିମିଝିମି ଲାଗେ, ଜଳିବା କିମ୍ବା କାଲୁଆ ଅନୁଭବ ହୋଇପାରେ |  ଅଳ୍ପ କେତେକ ରୋଗୀଙ୍କର ଥଣ୍ଡା କିମ୍ବା କିଛି ଗୋଟିଏ ଘୁଷୁରୁ ଥିବା (କ୍ରଲ୍) ଅନୁଭବ ପାଉଥିବା ବର୍ଣ୍ଣନା କରାଯାଇପାରେ |  ଲକ୍ଷଣ, ପରୀକ୍ଷା ଏବଂ ଅଧିକ ପରୀକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ |  ଏହି ଶବ୍ଦଟି ଗ୍ରୀକ୍ "ପାରା"ର ଅର୍ଥ ପାର୍ଶ୍ୱବର୍ତ୍ତୀ "ଆସ୍ଥେସିସ୍" ଅର୍ଥାତ୍ ସ୍ପର୍ଶ |  ଡିସ୍‌ଥେସିଆ ଶବ୍ଦର ସମାନ ଅର୍ଥ ଅଛି; ଅବଶ୍ୟ, ଏହା ସ୍ପର୍ଶ କରିବା ସମୟରେ ଅନୁଭବ କଲେ କେତେକ ଲୋକ ଏହାକୁ ବ୍ୟବହାର କରନ୍ତି ଓ ଏହା ଅସ୍ୱାଭାବିକ ସମ୍ବେଦନଶୀଳ ହୋଇଥାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୋଶଳା ରାମଚଣ୍ଡୀ ମନ୍ଦିର

**କୋଶଳା ରାମଚଣ୍ଡୀ ମନ୍ଦିର** ଅନୁଗୋଳ ଜିଲ୍ଲାରେ ଥିବା ଏକ ଦେବୀ ପୀଠ । ଏହି ମନ୍ଦିରଟି କୋଶଳା ଗ୍ରାମରେ ରହିଛି, ଯାହାକି ଅନୁଗୋଳଠାରୁ ୬୩ ନମ୍ବର ରାଜ୍ୟ ରାଜପଥରେ ବାଗେଡ଼ିଆ ରାସ୍ତାରେ ଦେବଗଡ଼ ଆଡ଼କୁ ଗଲେ ୨୮ କି.ମି ଦୂରରେ ଅବସ୍ଥିତ । ଦେବୀଙ୍କ ନାମ ଅନୁସାରେ, ଏହି ଗ୍ରାମଟିର ନାମକରଣ କରାଯାଇଥିବା ଲୋକକଥା ରହିଛି । ଏହି କ୍ଷେତ୍ରରେ ଉଭୟ ଶକ୍ତି ଏବଂ ଶିବଙ୍କର ଉପାସନା କରାଯାଇଥାଏ । ଏଠାରେ ଦେବୀ ରାମଚଣ୍ଡୀଙ୍କୁ ପୂଜା କଲେ ବନ୍ଧ୍ୟ ନାରୀମାନେ ସନ୍ତାନବତୀ ହୋଇଥାଆନ୍ତି ବୋଲି ବିଶ୍ୱାସ ଅଛି ।

ପୁରାତନ ମନ୍ଦିରର ମୂଳଦୁଆ ନିକଟରେ ଏକ ମନ୍ଦିର ନିର୍ମାଣ କରାଯାଇଥିଲା । ଏହି ପୀଠରେ ପାଳିତ ଦୁଇଟି ମୁଖ୍ୟ ପର୍ବ ହେଉଛି ଧୂଳିଆ ପୂଜା ଓ କାଦୁଅଳି ପୂଜା । ଭାଦ୍ରବ କୃଷ୍ଣ ପକ୍ଷ ଦ୍ୱିତୀୟା ଦିନରେ ଏଠାରେ ଏକ ଯାତ୍ରା ଅନୁଷ୍ଠିତ ହୁଏ । ଜୁଲାଇରୁ ଅଗଷ୍ଟ ମଧ୍ୟରେ ହେଉଥିବା ଏହି ଯାତ୍ରା ରାମଚଣ୍ଡୀ ଯାତ୍ରା ବା କାଦୁଆଳି ଯାତ୍ରା ନାମରେ ପରିଚିତ । ଏହି ଉତ୍ସବ ପ୍ରତ୍ୟେକ ବର୍ଷ ପାଳନ କରାଯାଏ ଓ ହଜାର ହଜାର ଭକ୍ତ ଏଥିରେ ଯୋଗ ଦେଇଥା'ନ୍ତି ।

## ଆଧାର 
ଶ୍ରେଣୀ:ଅନୁଗୋଳ ଜିଲ୍ଲା
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଶ୍ରେଣୀ:ଶକ୍ତି ପୀଠ
ଚନ୍ଦ୍ର ଶେଖର ପ୍ରଧାନ

**ଚନ୍ଦ୍ର ଶେଖର ପ୍ରଧାନ** (୯ ଅଗଷ୍ଟ ୧୯୩୨ - ୫ ନଭେମ୍ବର ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଚନ୍ଦ୍ର ଶେଖର ପ୍ରଧାନ ୧୯୩୨ ମସିହାର ଅଗଷ୍ଟ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୂଡ଼ାମଣି ପ୍ରଧାନ ଓ ପତ୍ନୀଙ୍କ ନାମ ଇନ୍ଦୁମତି ପ୍ରଧାନ ।

## ରାଜନୈତିକ ଜୀବନ 
ଚନ୍ଦ୍ର ଶେଖର ପ୍ରଧାନ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଦୟାନିଧି ନାଏକ

**ଦୟାନିଧି ନାଏକ** (ମୃତ୍ୟୁ: ୩ ମାର୍ଚ୍ଚ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତଥର କାର୍ଯ୍ୟ କରିଥିଲେ । ୧୯୫୨, ୧୯୬୧, ୧୯୬୭, ୧୯୭୧, ୧୯୭୪, ୧୯୭୭ ଓ ୧୯୮୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼, କୋକସରା, ଧର୍ମଗଡ଼ ଓ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ, ୪ର୍ଥ, ୫ମ, ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦୟାନିଧି ନାଏକଙ୍କ ବାପାଙ୍କ ନାମ ମେତ୍ନା ନାଏକ ଓ ପତ୍ନୀଙ୍କ ନାମ ବସୁମତି ନାଏକ ।

## ରାଜନୈତିକ ଜୀବନ 
ଦୟାନିଧି ନାଏକ ଓଡ଼ିଶା ରାଜନୀତିରେ ପ୍ରଥମେ ଅଖିଳ ଭାରତୀୟ ଗଣତନ୍ତ୍ର ପରିଷଦରେ କାର୍ଯ୍ୟ କରୁଥିଲେ ଏବଂ ପରେ ସ୍ୱତନ୍ତ୍ର ପାର୍ଟିରେ ଓ ଶେଷରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଦୟାନିଧି ନାଏକ ୨୦୦୦ ମସିହାର ମାର୍ଚ୍ଚ ୩ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ପ୍ରଶାନ୍ତ ମହାପାତ୍ର

**ପ୍ରଶାନ୍ତ ମହାପାତ୍ର** (୧ ସେପ୍ଟେମ୍ବର ୧୯୭୩ - ୧୯ ମଇ ୨୦୨୧) ଜଣେ ଓଡ଼ିଆ କ୍ରିକେଟ ଖେଳାଳୀ ଏବଂ ଅମ୍ପାୟାର୍ ଥିଲେ । ୧୯୯୦ ମସିହାରେ ସେ ବିହାର ବିରୁଦ୍ଧରେ ତାଙ୍କର ପ୍ରଥମ ରଜଣୀ ମ୍ୟାଚ୍ ଖେଳିଥିଲେ ଏବଂ ୧୯୯୩ ମସିହାରେ ସେ ପ୍ରଥମ ଶ୍ରେଣୀ କ୍ରିକେଟ୍ ଖେଳିଥିଲେ । ପରବର୍ତ୍ତୀ ସମୟରେ ସେ ଅମ୍ପାୟାର ଭାବରେ ଭାରତୀୟ କ୍ରିକେଟ କଣ୍ଟ୍ରୋଲ୍ ବୋର୍ଡ଼ଦ୍ୱାରା ନିଯୁକ୍ତ ହୋଇଥିଲେ ।

## ଜନ୍ମ ଓ ପରିବାର 
ପ୍ରଶାନ୍ତ ମହାପାତ୍ର ୧୯୭୩ ମସିହାର ସେପ୍ଟେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ ।

## କ୍ରିକେଟ 
ପ୍ରଶାନ୍ତ ମହାପାତ୍ର ତାମିଲନାଡ଼ୁ ବିରୁଦ୍ଧରେ ୧୯ ବର୍ଷରୁ କମ୍ ରଣଜୀ କ୍ରିକେଟ୍‌ରେ ଖେଳିବା ଆରମ୍ଭ କରିଥିଲେ । ଏହାପରେ ସେ ୧୯୯୦ ମସିହାରେ ବିହାରୁ ବିରୁଦ୍ଧରେ ରଣଜୀ ମ୍ୟାଚ୍ ଖେଳିବା ଆରମ୍ଭ କରିଥିଲେ । ୧୯୯୩ ମସିହାରେ ସେ ଲିଷ୍ଟ ଏ କ୍ରିକେଟ୍ ଖେଳିବା ଆରମ୍ଭ କରିଥିଲେ । ସେ ଇଷ୍ଟ ଜୋନ୍ ତରଫରୁ ଦୁଲୀପ ଟ୍ରଫି ଓ ଦେଓଧର ଟ୍ରଫି ଖେଳିଥିଲେ । ସେ ଓଡ଼ିଶା କ୍ରିକେଟ ଦଳର ଅଧିନାୟକ ଭାବରେ କାର୍ଯ୍ୟ କରିଥିଲେ । ସେ ୪୫ଟି ପ୍ରଥମ ଶ୍ରେଣୀ ମ୍ୟାଚ୍‌ରୁ ୩୦.୦୮ ହାରାହାରିରେ ୨,୧୯୬ ରନ୍ କରିଥିଲେ, ଯେଉଁଥିରେ ୧୧ଟି ଅର୍ଦ୍ଧଶତ ଓ ୫ଟି ଶତକ କରିଥିଲେ ।

ପରବର୍ତ୍ତୀ ସମୟରେ ସେ ଭାରତୀୟ କ୍ରିକେଟ କଣ୍ଟ୍ରୋଲ୍ ବୋର୍ଡ଼ଦ୍ୱାରା ଅମ୍ପାୟାର ଓ ରେଫେରୀ ଭାବରେ ନିଯୁକ୍ତ ହୋଇଥିଲେ । ସେ ୧୮ଟି ପ୍ରଥମ ଶ୍ରେଣୀ କ୍ରିକେଟ୍, ୪୫ଟି ଲିଷ୍ଟ ଏ କ୍ରିକେଟ୍ ଏବଂ ୪୯ଟି ଟ୍ୱେଣ୍ଟି ଟ୍ୱେଣ୍ଟି ମ୍ୟାଚର ରେଫେରୀ ଭାବରେ କାର୍ଯ୍ୟ କରିଥିଲେ ।

## ଆଧାର 
## ବାହାର ଆଧାର 
* ESPNcricinfo

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଭକ୍ତ ଚରଣ ଦାସ (ରାଜନେତା)

**ଭକ୍ତ ଚରଣ ଦାସ** (ଜନ୍ମ: ୩ ଜୁନ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଏବଂ ଲୋକ ସଭା ସଂସଦ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୯, ୧୯୯୬ ଓ ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ, ୧୧ଶ ଓ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭକ୍ତ ଚରଣ ଦାସ ୧୯୫୯ ମସିହାର ଜୁନ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦିବାକର ଦାସ ଓ ପତ୍ନୀଙ୍କ ନାମ ସୁନନ୍ଦା ଦାସ । ତାଙ୍କ ପୁଅ ସାଗର ଚରଣ ଦାସ ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଛନ୍ତି ।

## ରାଜନୈତିକ ଜୀବନ 
ଭକ୍ତ ଚରଣ ଦାସ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ପରବର୍ତ୍ତୀ ସମୟରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ତିନି ଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୯ମ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ମାଇଟ୍ରାଲ ସ୍ଟେନୋସିସ

**ମାଇଟ୍ରାଲ ସ୍ଟେନୋସିସ (Mitral stenosis) ରୋଗ ହୃତ୍‌ପିଣ୍ଡରେ ହୁଏ ଓ ଏଥିରେ ମାଇଟ୍ରାଲ ଭଲ୍‌ଭ** ସଂକୀର୍ଣ୍ଣ ହୋଇଯାଏ |  ଏହାର ଆରମ୍ଭ ସାଧାରଣତଃ  ଧୀରେ ଧୀରେ ହୋଇଥାଏ |  ସବୁଠାରୁ ସାଧାରଣ ଲକ୍ଷଣ ହେଉଛି ଛୋଟ ଛୋଟ ନିଶ୍ୱାସ ପ୍ରଶ୍ୱାସ, ବିଶେଷତଃ ରାତିରେ କିମ୍ବା ଶୋଇବା ସମୟରେ ହୁଏ |  ଅନ୍ୟାନ୍ୟ ଲକ୍ଷଣ ମଧ୍ୟରେ ଦୃତ ହୃଦ୍‌ଗତି, ଥକ୍କାପଣ, ଛାତି ଯନ୍ତ୍ରଣା, କାଶ ହୋଇ ରକ୍ତ ପଡ଼ିବା ଏବଂ ଫୁଲା ଅନ୍ତର୍ଭୁକ୍ତ ହୋଇପାରେ |  ଜଟିଳତା ମଧ୍ୟରେ ଫୁସଫୁସ ଉଚ୍ଚ ରକ୍ତଚାପ, ଆଟ୍ରିଆଲ୍ ଫିବ୍ରିଲେସନ୍ ଏବଂ ହୃଦଘାତ ଅନ୍ତର୍ଭୁକ୍ତ ହୋଇପାରେ | 

ଏହା ସାଧାରଣଃ ରିମାଟିକ୍ ହୃଦ୍ ରୋଗ (rheumatic heart disease)/ (RHD) ଯୋଗୁ ହୁଏ  | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଣନିଶ୍ୱାସ

**ଅଣନିଶ୍ୱାସୀ ବା ଡିସ୍‌ନିଆରେ ନିଶ୍ୱାସ ପ୍ରଶ୍ୱାସ କ୍ରିୟା ସାଧନ ସ‌ହଜସାଧ୍ୟ ହୁଏନାହିଁ** |  ଶ୍ୱାସକ୍ରିୟା ନିମନ୍ତ ଅଧିକ କଷ୍ଟ କରିବାକୁ ହୁଏ ଓ ଏହା ସ‌ହିତ, ଛାତି ଚିପିହୋଇଯିବା, ଅସନ୍ତୁଷ୍ଟ ଶ୍ୱାସକ୍ରିୟା କିମ୍ବା ପର୍ଯ୍ୟାପ୍ତ ବାୟୁ ନ ପାଇବାର ଅନୁଭବ ଏଥିରେ ଅନ୍ତର୍ଭୂକ୍ତ ହୋଇପାରେ |  ସଂଯୁକ୍ତ ଲକ୍ଷଣ ମଧ୍ୟରେ କାଶ, ଗଳା ଯନ୍ତ୍ରଣା, ନିଶ୍ୱାସ ନେବାରେ ଯନ୍ତ୍ରଣା ଏବଂ ଗୋଡ ଫୁଲିବା ଅନ୍ତର୍ଭୁକ୍ତ ହୋଇପାରେ |  ସାଧାରଣ କାରଣ ମଧ୍ୟରେ ସାଧାରଣ ଥଣ୍ଡା, ଧୂମପାନ ଏବଂ ଅଧିକ ଓଜନ ଅନ୍ତର୍ଭୁକ୍ତ ।  ବାୟୁପଥ ପରୀକ୍ଷା, ଶ୍ୱାସକ୍ରିୟା ଏବଂ ରକ୍ତ ସଞ୍ଚାଳନର ପରୀକ୍ଷଣରୁ ଏହାର ମୂଲ୍ୟାଙ୍କନ  ଆରମ୍ଭ ହୁଏ |  ଯଦି ବ୍ୟକ୍ତି ସ୍ଥିର ଥାଏ ତେବେ  ପରବର୍ତ୍ତୀ ସମୟରେ ସମ୍ପୂର୍ଣ୍ଣ ପରୀକ୍ଷଣ କରିବା ନିମନ୍ତେ ଅପେକ୍ଷା କରିବା ଉଚିତ୍ |  ଅଣନିଶ୍ୱାସ ହେବା ଏହାର ଏକ ସାଧାରଣ ଅଭିଯୋଗ। 
&nbsp;

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜନାର୍ଦନ ମାଝି

**ଜନାର୍ଦନ ମାଝି** (ମୃତ୍ୟୁ: ୬ ସେପ୍ଟେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ଓ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜନାର୍ଦନ ମାଝିଙ୍କ ବାପାଙ୍କ ନାମ ଝାଟି ମାଝି ଓ ପତ୍ନୀଙ୍କ ନାମ ଜମୁନା ଦେଇ ଓ ତୁଳସା ଦେଓ ।

## ରାଜନୈତିକ ଜୀବନ 
ଜନାର୍ଦନ ମାଝି ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଜନାର୍ଦନ ମାଝି ୧୯୮୩ ମସିହାର ସେପ୍ଟେମ୍ବର ୬ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ମଧୁମେହ ପାଦ ସଂକ୍ରମଣ

**ମଧୁମେହ ପାଦ ସଂକ୍ରମଣ ରୋଗରେ  ମଧୁମେହ ସମ୍ବନ୍ଧୀୟ** ପାଦରେ ହେଉଥିବା ଯେକୌଣସି ସଂକ୍ରମଣକୁ ବୁଝାଏ ।  କ୍ଷତ ପୂଜ, ଲାଲ ପାଦ, ଫୁଲା, ଯନ୍ତ୍ରଣା, କିମ୍ବା ଉଷ୍ମତା ଏହି ରୋଗର ଲକ୍ଷଣ ହୋଇପାଅରେ ।  ତଥାପି କୌଣସି ସଂକ୍ରମଣ ନ ଥାଇ ପାଦ ଘାଆ ହୋଇପାରେ |  ରୋଗ ଜଟିଳ ହେଲେ ହାଡ଼ର ସଂକ୍ରମଣ, ତନ୍ତୁ ମୃତ୍ୟୁ, ଆମ୍ପୁଟେସନ୍ କିମ୍ବା ସେପସିସ୍ ହୋଇପାରେ | 

ଏକ ମଧୁମେହ ରୋଗ ପରେ ପ୍ରାୟ ପାଦ ଘାଆ   ହୁଏ |   ସାଧାରଣତଃ ସଂକ୍ରମଣ ଜଡ଼ିତ ଜୀବାଣୁ ମଧ୍ୟରେ ଷ୍ଟାଫିଲୋକୋକସ୍, ଷ୍ଟ୍ରେପଟୋକୋକାଇ, ସୁଡୋମାନାସ୍ ଏବଂ ଗ୍ରାମ୍-ନେଗେଟିଭ ବ୍ୟାକ୍ଟେରିଆ ଅନ୍ତର୍ଭୁକ୍ତ ।  ଏହାର ଅନ୍ତର୍ନିହିତ ପ୍ରଣାଳୀରେ ସ୍ୱଳ୍ପ ରକ୍ତ ପ୍ରବାହ ଏବଂ ପେରିଫେରାଲ୍ ନ୍ୟୁରୋପାଥିର ଭୂମିକା ଥାଏ |  ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଏବଂ ବୋଧହୁଏ ଗଭୀର ଟିସୁ କଲ୍‌ଚରଦ୍ୱାରା ସମର୍ଥିତ ହୁଏ |  

ପ୍ରତିଷେଧ ନିମନ୍ତେ ଉପଯୁକ୍ତ ଜୋତା ପିନ୍ଧିବା ଉଚିତ |  ଚିକିତ୍ସାରେ ଉପଯୁକ୍ତ  କ୍ଷତ ଯତ୍ନ ଏବଂ ଆଣ୍ଟିବାୟୋଟିକ ଆବଶ୍ୟକ ହୁଏ ।  ଆଣ୍ଟିବାୟୋଟିକ୍ସର ଅବଧି ପ୍ରାୟ ଦୁଇରୁ ଚାରି ସପ୍ତାହ ହୋଇଥାଏ |  ହାଇପରବାରିକ୍ ଅମ୍ଳଜାନ ଚିକିତ୍ସା ମଧ୍ୟ ସାହାଯ୍ୟ କରିପାରେ |  ଏହା ଏକ ସାଧାରଣ ରୋଗ ଏବଂ ପୁରୁଷ ଏବଂ ମହିଳାମାନଙ୍କ କ୍ଷେତ୍ରରେ ସମାନ ଭାବରେ ବାରମ୍ବାର ଘଟେ |  ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଞ୍ଚଳ ମାଝି

**ଅଞ୍ଚଳ ମାଝି** (ମୃତ୍ୟୁ: ୧୯ ଫେବୃଆରୀ ୧୯୭୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ଓ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଞ୍ଚଳ ମାଝିଙ୍କ ବାପାଙ୍କ ନାମ ଗୁଲାର ମାଝି ଓ ପତ୍ନୀଙ୍କ ନାମ ଲକ୍ଷ୍ମୀ ମାଝି ।

## ରାଜନୈତିକ ଜୀବନ 
ଅଞ୍ଚଳ ମାଝି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଅଞ୍ଚଳ ୧୯୭୬ ମସିହାର ଫେବୃଆରୀ ୧୯ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୭୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ସଚ୍ଚିଦାନନ୍ଦ ଦଲାଲ

**ସଚ୍ଚିଦାନନ୍ଦ ଦଲାଲ** (ଜନ୍ମ: ୧ ଅକ୍ଟୋବର ୧୯୪୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୯୦, ୨୦୦୪, ୨୦୦୯, ୨୦୧୪ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସଚ୍ଚିଦାନନ୍ଦ ଦଲାଲ ୧୯୪୧ ମସିହାର ଅକ୍ଟୋବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦର୍ଶନୀ ଦଲାଲ ଓ ପତ୍ନୀଙ୍କ ନାମ ସ୍ନେହଲତା ଦଲାଲ ।

## ରାଜନୈତିକ ଜୀବନ 
ସଚ୍ଚିଦାନନ୍ଦ ଦଲାଲ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବୌଦ୍ଧ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ପୁଷ୍ପେନ୍ଦ୍ର ସିଂହ ଦେଓ

**ପୁଷ୍ପେନ୍ଦ୍ର ସିଂହ ଦେଓ** (ଜନ୍ମ: ୨୬ ଜାନୁଆରୀ ୧୯୬୬) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋକସରା ଓ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପୁଷ୍ପେନ୍ଦ୍ର ସିଂହ ଦେଓ ୧୯୬୬ ମସିହାର ଜାନୁଆରୀ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ରଭାନୁ ସିଂହ ଦେଓ ଓ ମାଆଙ୍କ ନାମ ରୋଷନୀ ସିଂହ ଦେଓ ଏବଂ ପତ୍ନୀଙ୍କ ନାମ ପଦ୍ମା ସିଂହ ଦେଓ । ତାଙ୍କ ମାତାପିତା ଉଭୟ ଓଡ଼ିଶା ରାଜନୀତିରେ ସକ୍ରିୟ ଥିଲେ ଏବଂ ଓଡ଼ିଶା ବିଧାନ ସଭାକୁ ନିର୍ବଚିତ ହୋଇଥିଲେ ।

## ରାଜନୈତିକ ଜୀବନ 
ପୁଷ୍ପେନ୍ଦ୍ର ସିଂହ ଦେଓ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୧୧ ମସିହାରୁ ୨୦୧୨ ମସିହା ପର୍ଯ୍ୟନ୍ତ ଏବଂ ୨୦୧୪ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ସେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହି ନିର୍ବାଚନ ପ୍ରଚାର ବେଳେ କୌଦଳା ଗ୍ରାମରେ ତାଙ୍କୁ ଗ୍ରାମବାସୀମାନେ ଅଟକାଇ ୨୦୧୪ ମସିହାରେ କରିଥିବା ତାଙ୍କର ନିର୍ବାଚନୀ ପ୍ରତିଜ୍ଞା ଉପରେ ପ୍ରଶ୍ନ କରିଥିଲେ । ଏହି ନିର୍ବାଚନରେ ସେ ସମୁଦାୟ ୪,୦୬,୨୬୦ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ରହିଥିଲେ । ଭାରତୀୟ ଜନତା ପାର୍ଟିର ବସନ୍ତ କୁମାର ପଣ୍ଡାଙ୍କୁଠାରୁ ସେ ୨୬,୮୧୪ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୮,୯୬୩ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସୁଧୀର ରଞ୍ଜନ ପାଟଯୋଶୀଙ୍କଠାରୁ ୧୮,୯୨୭ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ସୋରିଆଟିକ୍ ଗଣ୍ଠି ପ୍ରଦାହ

**ସୋରିଆଟିକ୍ ଗଣ୍ଠି ପ୍ରଦାହ** ହେଉଛି ଏକ ଦୀର୍ଘକାଳୀନ ପ୍ରଦାହଜନକ ଆର୍ଥ୍ରାଇଟିସ୍ ଯାହା ସୋରିୟାସିସ୍ଦ୍ୱାରା ପ୍ରଭାବିତ ଲୋକମାନଙ୍କଠାରେ ଦେଖାଯାଏ |  ବିଭିନ୍ନ  ଗଣ୍ଠି ଏଥିରେ ଜଡ଼ିତ ହୋଇପାରେ |  ଏହାର ଲକ୍ଷଣଗୁଡିକରେ ଅଧିକାଂଶ ସମୟରେ ସମସ୍ତ ଗୋଡ଼ ଓ ପାଦର ଆଙ୍ଗୁଠିଗୁଡ଼ିକ ଫୁଲିବା ପରିଣାମରେ ସସ୍ ବା ମାଂସ ଖଣ୍ଡ ଭଳି ଦେଖାଯାଏ |  ନଖରେ ପରିବର୍ତ୍ତନ ହୋଇପାରେ ଯେପରିକି ଛୋଟ ଗର୍ତ୍ତ, ମୋଟା ହେବା କିମ୍ବା ନଖ ବାହାରି ଯିବା ଦେଖାଯାଏ  |  ସୋରିୟାସିସ୍ ରୋଗରେ ଆର୍ଥ୍ରାଇଟିସ୍ ଆରମ୍ଭ ପୂର୍ବରୁ  ଚର୍ମ ପରିବର୍ତ୍ତନ (ଲାଲ ରଙ୍ଗ, କାତି ଭଳି ଦେଖାଯିବା, ଏବଂ କୁଣ୍ଡେଇ ହେବା) ୮୫% କ୍ଷେତ୍ରରେ ଘଟିଥାଏ | 

ଜେନେଟିକ୍ ଏବଂ ପରିବେଶ କାରଣମାନଙ୍କ ସମ୍ପର୍କରୁ ଏହି ରୋଗ ହେବା ସମ୍ଭାବନା ଥାଏ |  ସୋରିୟାସିସ୍ ରୋଗୀର ଏକ ତୃତୀୟାଂଶରୁ ସମ୍ପର୍କୀୟ ଲୋକଙ୍କର ମଧ୍ୟ ସୋରିୟାସିସ୍ ଥାଏ।  ପ୍ରାୟ ୨୫%ରୁ ୫୦% କ୍ଷେତ୍ରରେ ଏଚଏଲଏ-ବି ୨୭ (HLA-B27) ଜେନୋଟାଇପ୍ ଥାଏ |  ଏହା ମେଦବହୁଳତା ଏବଂ ଉଚ୍ଚ ରକ୍ତଚାପ ସହିତ ମଧ୍ୟ ଜଡ଼ିତ ଥାଏ |  ଏହା ଏକ ପ୍ରକାର ସ୍ପଣ୍ଡିଲୋଆର୍ଥ୍ରୋପାଥି ଦଳରେ ଶ୍ରେଣୀଭୁକ୍ତ ହୋଇଛି |  ଲକ୍ଷଣ ଉପରେ ଆଧାରିତ ହୋଇ ରୋଗ ନିର୍ଣ୍ଣୟ କରାଯାଏ। 

ସାମାନ୍ୟ ରୋଗର ଚିକିତ୍ସାରେ ଏନଏସଏଆଇ‌ଡି (NSAID) ଦିଆଯାଇପାରେ । ରୋଗ ଅଧିକ ଗୁରୁତର ହେଲେ ମେଟୋଟ୍ରେକ୍ସେଟ୍ କିମ୍ବା ଟିଏନଏଫ ଅବରୋଧକ  (TNF inhibitors)  ଦେଇ ଚିକିତ୍ସା କରାଯାଇପାରେ |  ଅନ୍ୟାନ୍ୟ ପଦକ୍ଷେପଗୁଡ଼ିକରେ ଫିଜିଓଥେରାପି ଅନ୍ତର୍ଭୁକ୍ତ ହୋଇପାରେ |  ଏହି ରୋଗରେ ଉଲ୍ଲେଖନୀୟ ଅକ୍ଷମତା ସୃଷ୍ଟି ହୋଇପାରେ | 

ଜନସଂଖ୍ୟାର ୩%ରୁ ୧% ବା  ସୋରିୟାସିସ୍ ରୋଗୀଙ୍କ ମଧ୍ୟରୁ ୩୦% ଏହି ରୋଗରେ ପ୍ରଭାବିତ ହୁଅନ୍ତି ।  ଏଥିରେ ଉଭୟ ଶିଶୁ ଏବଂ ବୟସ୍କ ଲୋକମାନେ ଅନ୍ତର୍ଭୁକ୍ତ ହୁଅନ୍ତି  |  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି |  ଏସିଆ କିମ୍ବା ଆଫ୍ରିକୀୟ ବଂଶର ଲୋକମାନଙ୍କଠାରେ ଏହା କମ୍ ଦେଖାଯାଏ ।  ସନ 1973ରେ ପ୍ରଥମେ ଏହାର ସ୍ପଷ୍ଟ  ବର୍ଣ୍ଣନା କରାଯାଇଥିଲା 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲୋଚନ ଧାଙ୍ଗଡ଼ା ମାଝି

**ଲୋଚନ ଧାଙ୍ଗଡ଼ା ମାଝି** (୨୦ ଫେବୃଆରୀ ୧୯୧୬ - ୧୯ ଫେବୃଆରୀ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଲୋଚନ ଧାଙ୍ଗଡ଼ା ମାଝି ୧୯୧୬ ମସିହାର ଫେବୃଆରୀ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାନ୍ଥା ଧାଙ୍ଗଡ଼ା ଓ ପତ୍ନୀଙ୍କ ନାମ ଇନ୍ଦିରା ଧାଙ୍ଗଡ଼ା ମାଝି ।

## ରାଜନୈତିକ ଜୀବନ 
ଲୋଚନ ଧାଙ୍ଗଡ଼ା ମାଝି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ଲୋଚନ ଧାଙ୍ଗଡ଼ା ମାଝି ୧୯୯୧ ମସିହାର ଫେବୃଆରୀ ୧୯ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଯକୃତ ଅର୍ବୁଦ

**ଯକୃତ ଅର୍ବୁଦ ରୋଗରେ** ଯକୃତ ମଧ୍ୟରେ କିଛି ଅସ୍ୱାଭାବିକ ବୃଦ୍ଧି ହେବା ଦେଖାଯାଏ |  ଲକ୍ଷଣଗୁଡ଼ିକରେ କିଛି ନ ଥିବାଠାରୁ  ଅନେକ କିଛି ଭିନ୍ନ ଲକ୍ଷଣ ହୋଇପାରେ ଯେପରିକି ଯକୃତର ବୃଦ୍ଧି, ପେଟ ଯନ୍ତ୍ରଣା, ହଳଦିଆ ଚର୍ମ ଏବଂ ଆଖି, ବାନ୍ତି ଏବଂ ଗଲୁ ହୋଇପାରେ |  ସେଗୁଡିକ ମେଡିକାଲ ଇମେଜିଙ୍ଗରେ ଆବିଷ୍କୃତ ହୋଇପାରେ ଏବଂ ତନ୍ତୁ ବାୟୋପ୍ସିଦ୍ୱାରା ସୁନିଶ୍ଚିତ କରାଯାଇପାରେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଡ୍ରେନାଲ୍ ଅଭାବ

**ଆଡ୍ରେନାଲ୍ ଅଭାବ** ହେଉଛି ଏକ ଅବସ୍ଥା ଯେଉଁଥିରେ ଆଡ୍ରେନାଲ୍ ଗ୍ରନ୍ଥିଗୁଡିକ ଯଥେଷ୍ଟ ପରିମାଣରେ ହରମୋନ୍ କର୍ଟିସୋଲ୍ ଏବଂ ସମ୍ଭାବ୍ୟ ଆଲଡୋଷ୍ଟେରନ୍  ଉତ୍ପାଦନ କରନ୍ତି ନାହିଁ |  ରୋଗ ଜଟିଳ ହେଲେ ଏକ ଆଡ୍ରେନାଲ୍ ସଙ୍କଟ ହୋଇପାରେ | 

ଆଡ୍ରେନାଲ୍ ଅଭାବର କାରଣଗୁଡିକ ପ୍ରାଥମିକ, ମାଧ୍ୟମିକ  ଏବଂ ତୃତୀୟକ ଶ୍ରେଣୀରେ ବିଭକ୍ତ କରାଯାଇଛି |  ପ୍ରାଥମିକ କାରଣଗୁଡିକ ଆଡ୍ରେନାଲ୍ ଗ୍ରନ୍ଥି ରୋଗ ଯୋଗୁଁ ହୁଏ ଯେପରିକି [[ଆଡିସନ୍ [[ଆଡିସନ୍ ରୋଗ|]], ଜନ୍ମଗତ ଆଡ୍ରେନାଲ୍ ହାଇପରପ୍ଲାସିଆ, ଆଡ୍ରେନାଲ୍ ରକ୍ତସ୍ରାବ, ଏବଂ କିଛି ଔଷଧ ଔଷଧ ଯୋଗୁ ମଧ୍ୟ ହୁଏ । ମାଧ୍ୟମିକ କାରଣରେ ମଧ୍ୟରେ ପିଟୁଇଟାରୀରୁ ଏସିଟିଏଚ  ହ୍ରାସ ଯୋଗୁ ପାନହାଇପୋପିଟ୍ୟୁଟାରିଜିମ୍ ଏବଂ ଶେହାନ ସିଣ୍ଡ୍ରୋମ (Sheehan’s syndrome) ଅନ୍ତର୍ଭୁକ୍ତ ହୁଏ |    ତୃତୀୟକ କାରଣଗୁଡିକ ହାଇପୋଥାଲାମସ୍ରୁ ସିଆରଏଚ (CRH) ହ୍ରାସ  ଏବଂ ମସ୍ତିଷ୍କ ଟ୍ୟୁମର୍ ଏବଂ ଦୀର୍ଘକାଳୀନ କର୍ଟିକୋଷ୍ଟେରଏଡ୍ ବ୍ୟବହାର ଅନ୍ତର୍ଭୁକ୍ତ ହୁଏ |   ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ରକ୍ତ ପରୀକ୍ଷାଦ୍ୱାରା ସୁନିଶ୍ଚିତ କରାଯାଏ।

ଚିକିତ୍ସାରେ ସାଧାରଣତଃ  ହାଇଡ୍ରୋକୋର୍ଟିସୋନ କିମ୍ବା  (prednisone) ଦିଆଯାଇଥାଏ  |   ପ୍ରାଥମିକ ରୋଗରେ ଫ୍ଲୁଡ୍ରୋକୋର୍ଟିସୋନ ମଧ୍ୟ ଆବଶ୍ୟକ ହୁଏ । ସଂକ୍ରମଣ ଭଳି ଶାରୀରିକ ଚାପ ସମୟରେ ହାଇଡ୍ରୋକୋର୍ଟିସୋନ୍‌ର ଅଧିକ ମାତ୍ରା ଆବଶ୍ୟକ ହୁଏ ଏବଂ ଲୋକମାନେ ଅସୁସ୍ଥ ଅନୁଭବ କରିବା ମାତ୍ରେ ନିଜେ ଇଞ୍ଜେକ୍ସନ ଦେବାକୁ ଉପଦେଶ ଦିଆଯାଏ |  ଚିକିତ୍ସାର ଫଳାଫଳ ପ୍ରାୟତଃ ଭଲ ଅଟେ।

ପ୍ରାଥମିକ ଆଡ୍ରେନାଲ୍ ଅଭାବ ପ୍ରତି ୧00,000 ଲୋକଙ୍କ ମଧ୍ୟରୁ ପ୍ରାୟ ୫ଜଣଙ୍କୁ ପ୍ରଭାବିତ କରିଥାଏ |  ମାଧ୍ୟମିକ ଆଡ୍ରେନାଲ୍ ଅଭାବ ପ୍ରତି ୧00,000 ଲୋକଙ୍କ ଉପରେ ପ୍ରାୟ ୨୨ ଜଣଙ୍କୁ ପ୍ରଭାବିତ କରିଥାଏ |  ମହିଳାମାନେ ପୁରୁଷଙ୍କ ତୁଳନାରେ ଦୁଇ ଗୁଣ ଅଧିକ ପ୍ରଭାବିତ ହୁଅନ୍ତି।  ଥୋମାସ ଆଡିସନ ସନ ୧୮୫୫ରେ ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରିଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଯୁଗରାମ ବେହେରା

**ଯୁଗରାମ ବେହେରା** (ଜନ୍ମ: ୧୪ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଯୁଗରାମ ବେହେରା ୧୯୪୫ ମସିହାର ସେପ୍ଟେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନ୍ଦର ବେହେରା ଓ ପତ୍ନୀଙ୍କ ନାମ କମଳା ବେହେରା ।

## ରାଜନୈତିକ ଜୀବନ 
ଯୁଗରାମ ବେହେରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ପ୍ଲୁରା ପୂଜ

ପ୍ଲୁରା ପୂଜ ବା **ପ୍ଲୁରାଲ୍ ଏମ୍ପାଇମା ରୋଗରେ** ଫୁସଫୁସର ପ୍ଲୁରା ଭିତରେ ପୂଜ ଜମିଯାଏ  |  ଏହାର ଲକ୍ଷଣ ମଧ୍ୟରେ କାଶ, ଜ୍ୱର, ଅଣନିଶ୍ୱାସ, କଫ ଉତ୍ପାଦନ ଏବଂ ପ୍ଲୁରିସି ଜନିତ ଛାତି ଯନ୍ତ୍ରଣା ହୋଇପାରେ ।   ରୋଗ ଜଟିଳତା ହେଲେ ଫାଇବ୍ରୋଥୋରାକ୍ସ କିମ୍ବା ଶ୍ୱାସକ୍ରିୟାରେ ଅସୁବିଧା ହୋଇପାରେ |  ଏହା ଏକ ପ୍ରକାର ପ୍ଲୁରା କ୍ଷରଣ | 

ଏହା ସାଧାରଣତଃ ନିମୋନିଆ ଜଟିଳ ହେଲେ ଏହି ରୋଗ ହେବା ଦେଖାଯାଏ |  ଅନ୍ୟାନ୍ୟ କାରଣ ମଧ୍ୟରେ ଗ୍ରାସନଳୀ ଫାଟିଯିବା, ଛାତିରେ ଆଘାତ ଏବଂ ଛାତି ଅପରେଶନ ଅନ୍ତର୍ଭୁକ୍ତ।   ମଧୁମେହ ଏବଂ ମଦ୍ୟପାନ ଯୋଗୁ ଏହି ସଙ୍କଟ ସୃଷ୍ଟି ହୋଇପାରେ ।  ଅନ୍ତର୍ନିହିତ କାର୍ଯ୍ୟବିଧିରେ ସାଧାରଣତଃ *ଷ୍ଟ୍ରେପଟୋକୋକସ୍* କିମ୍ବା *ଷ୍ଟାଫିଲୋକୋକସ୍*  ଜୀବାଣୁ ସଂକ୍ରମଣ ଯୋଗୁ ଏହି ରୋଗ ହୋଇଥାଏ |   ଡାକ୍ତରୀ ଇମେଜିଙ୍ଗ ଓ ଥୋରାସେଣ୍ଟେସି (thoracentesis) ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । 

ଚିକିତ୍ସାରେ ସାଧାରଣତଃ ଆଣ୍ଟିବାୟୋଟିକ୍ ଏବଂ ନିଷ୍କାସନ ବ୍ୟବସ୍ଥା କରାଯାଏ |  ଆଣ୍ଟିବାୟୋଟିକ୍ସ ମଧରେ ସେଫ୍ଟ୍ରିଆକ୍ସୋନ୍ ଏବଂ ମେଟ୍ରୋନିଡାଜୋଲର ଦ୍ୱୟ ୨ରୁ ୬ ସପ୍ତାହ ପର୍ଯ୍ୟନ୍ତ ଦିଆଯାଇପାରେ |  ଯଦି ମେଥିସିଲିନ ପ୍ରତିରୋଧୀ ସ୍ଟାଫିଲୋକୋସ ଜୀବାଣୁ (MRSA) ହୋଇଥାଏ ତେବେ ଏହା ଏକ ଚିନ୍ତାର ବିଷୟ ହୁଏ ଓ ଭାନକୋମାଇସିନ୍ ଔଷଧ ଯୋଗ କରାଯାଇପାରେ |  ନିଷ୍କାସନ ପାଇଁ ଛାତିରେ ନଳୀ ସଂଯୋଗ କିମ୍ବା ଅପରେଶନ କରାଯାଇପାରେ।  ଚିକିତ୍ସା ସତ୍ତ୍ୱେ 30% ଲୋକ ଅଧିକ ଅସ୍ତ୍ରୋପଚାର ଆବଶ୍ୟକ କରନ୍ତି କିମ୍ବା ଗୋଟିଏ ବର୍ଷ ମଧ୍ୟରେ ମରନ୍ତି |  ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୩୨,000 ଏହିଭଳି ରୋଗୀ ଆସନ୍ତି ।  ହିପୋକ୍ରାଟସ୍ ସମୟରୁ ଏହାକୁ ବର୍ଣ୍ଣନା କରାଯାଇଛି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଜାଣ୍ଟିନୀୟ ସାମ୍ରାଜ୍ଯ

**ବିଜାଣ୍ଟିନୀୟ ସାମ୍ରାଜ୍ଯ**, ବା **ପୂର୍ବ ରୋମୀୟ ସାମ୍ରାଜ୍ଯ**, ବା **ବିଜାଣ୍ଟିଅମ**, ହେଉଛି ରୋମୀୟ ସାମ୍ରାଜ୍ଯର ପୂର୍ବ ପ୍ରାନ୍ତଗୁଡ଼ିକୁ ନେଇ ଗଠିତ ସାମ୍ରାଜ୍ଯ ଯାହାର ରାଜଧାନୀ କୋନଷ୍ଟାଣ୍ଟିନୋପଲ ଥିଲା । ଖ୍ରୀଷ୍ଟୀୟ ପଞ୍ଚମ ଶତାବ୍ଦୀରେ ପଶ୍ଚିମ ରୋମୀୟ ସାମ୍ରାଜ୍ଯର ପତନ ସତ୍ତ୍ବେ ଏହା ତିଷ୍ଠି ରହିପାରିଥିଲା ଏବଂ ପ୍ରାୟ ଏକ ସହସ୍ରାବ୍ଦ ପରେ ଓଟୋମାନ ସାମ୍ରାଜ୍ଯ ହାତରେ ଏହାର ପତନ ଘଟିଲା । ଏହାର ଅସ୍ତିତ୍ବ କାଳରେ 
ଏହା ୟୁରୋପରେ ସବୁଠାରୁ ଶକ୍ତିଶାଳୀ ଅର୍ଥନୀତି, ସଂସ୍କୃତି ଓ ସୈନ୍ଯବାହିନୀର ଅଧିକାରୀ ଥିଲା ।

ସାମ୍ରାଜ୍ଯର ବାସ୍ତବ ଅନ୍ତ ପରେ ଏହାକୁ "ବିଜାଣ୍ଟିନୀୟ ସାମ୍ରାଜ୍ଯ" ବୋଲି କୁହାଗଲା; ତା ପୂର୍ବରୁ ଏହାର ନାଗରିକମାନେ ଏହାକୁ ସାଧାରଣତଃ **ରୋମୀୟ ସାମ୍ରାଜ୍ଯ** () ବା **ରୋମାନିଆ** (), ଏବଂ ନିଜକୁ ରୋମୀୟ () ବୋଲି କହୁଥିଲେ । ରୋମୀୟ ସାମ୍ରାଜ୍ଯର ବିଭାଜନ ପରେ ଏହାର ସଂସ୍କୃତି, ପରମ୍ପରା ଓ ପ୍ରଶାସନିକ ଭିତ୍ତିମୂଳ ପରବର୍ତ୍ତୀ ଦୁଇ ସାମ୍ରାଜ୍ଯରେ ଅପରିବର୍ତ୍ତନୀୟ ହୋଇ ରହିଥିଲେ ମଧ୍ଯ ଇତିହାସକାରମାନେ ଏହାକୁ ରୋମୀୟ ସାମ୍ରାଜ୍ଯଠାରୁ ଅଲଗା ବୋଲି ଗ୍ରହଣ କରନ୍ତି । କାରଣ ଏହାର ରାଜଧାନୀ କୋନଷ୍ଟାଣ୍ଟିନୋପଲରେ ଥିଲା, ଏହାର ସଂସ୍କୃତି ଗ୍ରୀସୀୟ ସଂସ୍କୃତି ଆଡକୁ ଅଧିକ ଢଳି ଥିଲା ଏବଂ ଏହାର ରାଜଧର୍ମ ପୂର୍ବ ମୌଳିକ ଖ୍ରୀଷ୍ଟଧର୍ମ ଥିଲା ।

ଖ୍ରୀଷ୍ଟୀୟ ଚତୁର୍ଥରୁ ଷଷ୍ଠ ଶତାବ୍ଦୀ ମଧ୍ଯରେ ରୋମୀୟ ସାମ୍ରାଜ୍ଯର ଗ୍ରୀକ୍ ପୂର୍ବ ଓ ଲାଟିନ୍ ପଶ୍ଚିମ ବିଭାଜନ ଅଧିକ ତ୍ୱରାନ୍ୱିତ ହେଲା । କୋନଷ୍ଟାଣ୍ଟାଇନ ପ୍ରଥମ () ସାମ୍ରାଜ୍ୟର ପୁନର୍ବିନ୍ୟାସ ସହିତ କୋନଷ୍ଟାଣ୍ଟିନୋପଲକୁ ଏହାର ରାଜଧାନୀ କରାଇଲେ ଏବଂ ଖ୍ରୀଷ୍ଟଧର୍ମକୁ ବୈଧ ଘୋଷଣା କଲେ । ଥିଓଡୋସିଅସଙ୍କ () ନେତୃତ୍ବରେ ଖ୍ରୀଷ୍ଟଧର୍ମ ରାଜ୍ଯର ରାଜଧର୍ମ ରୂପେ ପ୍ରତିଷ୍ଠିତ ହେଲା ଏବଂ ଅନ୍ୟ ଧାର୍ମିକ ରୀତିନୀତିଗୁଡ଼ିକ ନିଷିଦ୍ଧ କରିଦିଆଗଲା । ହେରାକ୍ଲିଅସଙ୍କ () ଅଧିନରେ ସାମ୍ରାଜ୍ଯର ସାମରିକ ଓ ପ୍ରଶାସନିକ ଭିତ୍ତିଭୂମିରେ ପରିବର୍ତ୍ତନ କରାଗଲା ଏବଂ ଲାଟିନ୍ ବଦଳରେ ଗ୍ରୀକ୍ ଭାଷାକୁ ଆଧିକାରିକ ମର୍ଯ୍ୟାଦା ପ୍ରଦାନ କରାଗଲା ।

ସାମ୍ରାଜ୍ଯର ସୀମାରେ ବାରମ୍ବାର ହ୍ରାସବୃଦ୍ଧି ଲାଗିରହିଥିଲା । ଜଷ୍ଟିନିଆନ ପ୍ରଥମଙ୍କ (୫୨୭-୫୬୫) ରାଜୁତି କାଳରେ, ରୋମୀୟ ପଶ୍ଚିମ ଉପକୂଳ ସମେତ ଉତ୍ତର ଆଫ୍ରିକା, ଇଟାଲୀ ଓ ରୋମର ଅଧିକାଂଶ ଅଞ୍ଚଳ ଅଧିକାର ଫଳରେ ଏହା ନିଜର ସର୍ବାଧିକ ବିସ୍ତାର କରିପାରିଥିଲା । ୬୦୨-୬୨୮ର ବିଜାଣ୍ଟାଇନ-ସାସାନୀୟ ଯୁଦ୍ଧ ଯୋଗୁଁ ସାମ୍ରାଜ୍ଯର ସମ୍ବଳରେ ହ୍ରାସ ଘଟିଥିଲା ଏବଂ ସପ୍ତମ ଶତାବ୍ଦୀର ପ୍ରାଥମିକ ମୁସଲିମ ଆକ୍ରମଣ ସମୟରେ ଏହା ନିଜର ମୂଲ୍ଯବାନ ପ୍ରାନ୍ତ, ଯଥା - ମିଶର ଓ ସିରିଆ ଆଦି ସବୁ ରଶିଦୁନ ଖିଲାଫତ ହାତରେ ହାରିଗଲା । ମାସେଡୋନୀୟ ରାଜବଂଶ (ଦଶମ-ଏକାଦଶ ଶତାବ୍ଦୀ) ସମୟରେ ସାମ୍ରାଜ୍ଯର ପୁନର୍ବିସ୍ତାର ହୋଇଥିଲା ଏବଂ ଦୁଇ ଶତାବ୍ଦୀ ଧରି ମାସେଡୋନୀୟ ପୁନର୍ଜାଗରଣର ଅନୁଭବ କଲା । ୧୦୭୧ ମସିହାର ମାଞ୍ଜିକର୍ଟ ଲଢେଇ ପରେ କ୍ଷୁଦ୍ର ଏସିଆ ସେଲଯୁକ ତୁର୍କୀମାନଙ୍କ ପାଖକୁ ଚାଲିଗଲା ଓ ଏହା ସହ ମାସେଡୋନୀୟ ପୁନର୍ଜାଗରଣର ଅନ୍ତ ହେଲା । ଏହି ଯୁଦ୍ଧ ତୁର୍କୀମାନଙ୍କୁ ଆନାତୋଲିଆରେ ବାସ କରିବା ପାଇଁ ସୁଯୋଗ ଦେଲା । କୋମ୍ନେନୀୟ ପୁନରୁତ୍ଥାନ ବେଳେ ସାମ୍ରାଜ୍ଯର କ୍ଷତିପୂରଣ ହେଲା ଏବଂ ଦ୍ୱାଦଶ ଶତାବ୍ଦୀ ସୁଦ୍ଧା କୋନଷ୍ଟାଣ୍ଟିନୋପଲ ୟୁରୋପରେ ସର୍ବବୃହତ ଓ ଧନୀ ସହରରେ ପରିଣତ ହୋଇସାରିଥିଲା । 

## ଆଧାର
ୟାସ ମହାବାତ୍ୟା

**ୟାସ ମହାବାତ୍ୟା** () ବଙ୍ଗୋପସାଗରରେ ବର୍ତ୍ତମାନ ବଢ଼ୁଥିବା ଏକ ଶକ୍ତିଶାଳୀ କ୍ରାନ୍ତୀୟ ଘୂର୍ଣ୍ଣିବାତ୍ୟା । ତୃତୀୟ ଅବସାନ, ଦ୍ୱିତୀୟ ଗଭୀର ଅବସାନ, ଦ୍ୱିତୀୟ ସାମୁଦ୍ରିକ ଝଡ଼, ଏବଂ ୨୦୨୧ ଉତ୍ତର ଭାରତ ମହାସାଗର ଘୂର୍ଣ୍ଣିବାତ୍ୟା ଋତୁର ଦ୍ୱିତୀୟ ଭୟଙ୍କର ସାମୁଦ୍ରିକ ଝଡ଼ ୟାସ ଏକ କ୍ରାନ୍ତୀୟ ବିଶୃଙ୍ଖଳାରୁ ସୃଷ୍ଟି ହୋଇଥିବା ଭାରତୀୟ ପାଣିପାଗ ବିଭାଗ ପ୍ରଥମେ ମଇ ୨୩ ତାରିଖରେ ଅନୁଧ୍ୟାନ କରିଥିଲା । ପରଦିନ ଏକ ଘୂର୍ଣ୍ଣିବଳୟରେ ପରିଣତ ହେବା ପୂର୍ବରୁ ସେହି ଦିନ ପରେ ଅବସ୍ଥା ଏକ ଗଭୀର ଅବସାନରେ ପରିଣତ ହୋଇଥିଲା । ଅବବାହିକାର ଅବସ୍ଥା ପରିବର୍ତ୍ତନ ପରେ ୟାସ ନାମ ଦିଆଯାଇଥିଲା । ମଧ୍ୟମ ପବନ କାଟିବା ସତ୍ତ୍ୱେ ମଇ ୨୪ ତାରିଖରେ ଏକ ଭୟଙ୍କର ସାମୁଦ୍ରିକ ଝଡ଼ରେ ପରିଣତ ହୋଇ ଉତ୍ତର-ପୂର୍ବ ଆଡକୁ ମୁହାଁଇବା ପରେ ଏହି ଅବସ୍ଥା ଆହୁରି ତୀବ୍ର ହୋଇଥିଲା ।

ଝଡ଼ ପାଇଁ ପ୍ରସ୍ତୁତି ସମୟରେ ଅନେକ ବିଦ୍ୟୁତ୍ କମ୍ପାନୀ ସମ୍ଭାବ୍ୟ ବୈଦ୍ୟୁତିକ ସମସ୍ୟା ପାଇଁ ଅତିରିକ୍ତ ଜେନେରେଟର ଏବଂ ଟ୍ରାନ୍ସଫର୍ମର ଆୟୋଜନ କରିଥିଲେ । ପୂର୍ବ ମେଦିନୀପୁର ଏବଂ ପଶ୍ଚିମ ମେଦିନୀପୁର ଏବଂ ଝାଡ଼ଗ୍ରାମର ତଳିଆ ଅଞ୍ଚଳଗୁଡ଼ିକରେ ମଇ ୨୪ରୁ ଆରମ୍ଭ କରି ଲୋକଙ୍କ ସ୍ଥାନାନ୍ତର ନିର୍ଦ୍ଦେଶ ଦିଆଯାଇଥିଲା । ହୁଗୁଳି, କୋଲକାତା ଏବଂ ଉତ୍ତର ୨୪ ପ୍ରଗଣା ଏବଂ ଦକ୍ଷିଣ ୨୪ ପ୍ରଗଣାକୁ ବର୍ତ୍ତମାନ ବିପଦସଙ୍କୁଳ ଅବସ୍ଥାରେ ରଖାଯାଇଛି ।

## ଆଧାର 
ୟାସ
ଶ୍ରେଣୀ:୨୦୨୧ ମଇରେ ଏସିଆରେ ଘଟଣା
ୟାସ
ଶ୍ରେଣୀ:ମେ ୨୦୨୧ ଭାରତରେ ଘଟଣା
ୟାସ
ଶ୍ରେଣୀ:୨୦୨୧ ପାଣିପାଗ ବିଜ୍ଞାନ
ଫୁସ୍‌ଫୁସ୍ ଫାଇବ୍ରୋସିସ୍

**ଫୁସ୍‌ଫୁସ୍ ଫାଇବ୍ରୋସିସ୍/**ତନ୍ତୁମୟତା ଏକ ଅବସ୍ଥା ଯେଉଁଥିରେ ଫୁସ୍‌ଫୁସ୍ ସମୟାକ୍ରମେ ଶୁଷ୍କ ତ‌ନ୍ତୁମୟ ହୋଇଯାଏ  | 

ପରିବେଶ ପ୍ରଦୂଷଣ, କିଛି  ଔଷଧ, ସଂଯୋଜକ ତ‌ନ୍ତୁ ରୋଗ, ସଂକ୍ରମଣ ଏବଂ ତ‌ନ୍ତୁ ଆନ୍ତରାଳୀୟ ଫୁସ୍‌ଫୁସ୍ ରୋଗ ଇତ୍ୟାଦି କାରଣ ଯୋଗୁ ଏହି ରୋଗ ହୁଏ  |  ସାଧାରଣତଃ   ଇଡିଓପାଥିକ ଫୁସଫୁସ ଫାଇବ୍ରୋସିସ (ଆଇପିଏଫ) ଯାହା ଏକ ଅଜ୍ଞାତ ଆନ୍ତରାଳୀୟ ତନ୍ତୁ ଫୁସଫୁସ ରୋଗ, ଦେଖାଯାଏ |   ରୋଗ ଲକ୍ଷଣ, ମେଡିକାଲ ଇମେଜିଙ୍ଗ, ଫୁସ୍‌ଫୁସ୍ ବାୟୋପ୍ସି, ଏବଂ ଫୁସଫୁସ କ୍ଷମତା ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।

ଏହି ରୋଗର ଅଦ୍ୟାବଧି କୌଣସି ଜଣାଶୁଣା ରୋଗମୁକ୍ତି ତ‌ଥ୍ୟ ନାହିଁ  |  ଏହାର ଚିକିତ୍ସାରେ ଅମ୍ଳଜାନ ଚିକିତ୍ସା ଦେଇ ଲକ୍ଷଣ ଉନ୍ନତ କରିବା ଏବଂ ଫୁସ୍‌ଫୁସୀୟ ପୁନର୍ବାସ ନିମନ୍ତେ ଚେଷ୍ଟା କରାଯାଏ ।  ଦାଗର ଅବନତିକୁ ମନ୍ଥର କରିବାକୁ ଚେଷ୍ଟା ନିମନ୍ତେ କେତେକ ଔଷଧ ବ୍ୟବହୃତ ହୋଇପାରେ |  ବେଳେବେଳେ ଏକ ବିକଳ୍ପ ଭାବରେ ଫୁସଫୁସ ପ୍ରତିରୋପଣ ଚେଷ୍ଟା କରାଯାଇପାରେ |  ବିଶ୍ୱ ସ୍ତରରେ ଅତି କମରେ ୫ ନିୟୁତ ଲୋକ ପ୍ରଭାବିତ ହେଉଛନ୍ତି। ଏହି ରୋଗରେ ଆୟୁ ସାଧାରଣତଃ ପାଞ୍ଚ ବର୍ଷରୁ କମ୍ ଅଟେ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମ୍ୟୁକୋର୍‌ମାଇକୋସିସ୍

**ମ୍ୟୁକୋରମାଇକୋସିସ୍**, (ପୂର୍ବରୁ **ଜାଇଗୋମାଇକୋସିସ୍**  ଏହି କବକଗୁଡିକ ସାଧାରଣତଃ ପଚା ଫଳ ଏବଂ ପନିପରିବା, ପତ୍ର ଏବଂ ପଶୁ ଖତରେ ଥାଏ |  *ଏହା ଲୋକମାନଙ୍କ ପରସ୍ପର ମଧ୍ୟରେ ସଂକ୍ରମିତ ହୁଏ ନାହିଁ* |  ମଧୁମେହ, ଲିମ୍ଫୋମା, ଅଙ୍ଗ ପ୍ରତିରୋପଣ, ଆଇରନ୍ ଓଭରଲୋଡ୍, ଏଚ୍.ଆଇ.ଭି / ଏଡସ୍ ଏବଂ ଦୀର୍ଘକାଳୀନ ଷ୍ଟୋରଏଡ ବ୍ୟବ‌ହାର କିମ୍ବା ଇମ୍ୟୁନୋସପ୍ରେସାଣ୍ଟ ବ୍ୟବହାର କରୁଥିବା ଲୋକଙ୍କର ଏହି ରୋଗ ସଙ୍କଟ ଥାଏ । ଅପରିପକ୍ୱ ଶିଶୁଙ୍କ ସମେତ ଯେ କୌଣସି ବୟସର ଲୋକମାନେ ଏହି ରୋଗଦ୍ୱାରା ପ୍ରଭାବିତ ହୋଇପାରନ୍ତି |  ପ୍ରାକୃତିକ ବିପର୍ଯ୍ୟୟ ଯେପରିକି ୨୦୦୪ ଭାରତ ମହାସାଗରରେ ସୁନାମି ଏବଂ ୨୦୧୧ର ମିସୋରୀ ଘୂର୍ଣ୍ଣିବଳୟ ସମୟରେ ଏହି ରୋଗ ସାଧାରଣତଃ ଦେଖାଯାଏ  |  କୋଭିଡ-୧୯ ମହାମାରୀ ସମୟରେ ଅନେକ କ୍ଷେତ୍ରରେ  ଇମ୍ୟୁନୋସପ୍ରେସିଭ ଚିକିତ୍ସା ଗ୍ରହଣ କରୁଥିବା ଲୋକମାନେ ଏହି ରୋଗର ଶିକାର ହୋଇଥିବା ବିଷୟ ଡିସେମ୍ବର ୨୦୨୦ ମସିହାରେ  ଭାରତରେ ରିପୋର୍ଟ ହୋଇଥିଲା 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବସନ୍ତ ଦାସ

**ବସନ୍ତ ଦାସ** (୦୨ ଜାନୁଆରୀ ୧୯୪୦ - ୨୮ ମଇ ୨୦୨୧) ଜଣେ ସାମ୍ବାଦିକ, ସ୍ତମ୍ଭକାର ଓ ସାହିତ୍ୟିକ ଥିଲେ । ୫୦ ବର୍ଷରୁ ଅଧିକ ସମୟ ଧରି ସେ ଉଭୟ ଇଂରାଜୀ ଓ ଓଡ଼ିଆ ଭାଷାରେ ସେ ସାମ୍ବାଦିକତା କରିଥିଲେ । *ଯେ ଦେଶ ଯାଇ ସେ ଫଳ ଖାଇ* ପୁସ୍ତକ ପାଇଁ ୨୦୧୦ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରାଯାଇଥିଲା । ସେ ଓଡ଼ିଶା ମିଡ଼ିଆ ଏକାଡେମୀ ସମେତ ବହୁ ସଂଗଠନ ସହିତ ଜଡ଼ିତ ଥିଲେ ।

## ବ୍ୟକ୍ତିଗତ ଜୀବନ
୧୯୪୦ ମସିହା ଜାନୁଆରୀ ୨ ତାରିଖରେ ବସନ୍ତ, ଜଗତସିଂହପୁର ଜିଲ୍ଲାର ବିରିଡ଼ି ବ୍ଲକ ଅନ୍ତର୍ଗତ ମଇଁନ୍ଦିପୁରଠାରେ ଜନ୍ମଗ୍ରହଣ କରିଥିଲେ । ଜନ୍ମହେବାର ୬ ଦିନ ପରେ ତାଙ୍କର ମାତୃବିୟୋଗ ଘଟିଥିଲା । ସେ ପ୍ୟାରୀମୋହନ ଏକାଡ଼େମୀ ଓ ଖ୍ରୀଷ୍ଟ ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ରାଜନୀତି ବିଜ୍ଞାନରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ଏଲଏଲବି କରିଥିଲେ ।

## ସାମ୍ବାଦିକତା
୧୯୬୫ ମସିହାରେ ଇଂରାଜୀ ପତ୍ରିକା ଇଷ୍ଟର୍ଣ୍ଣ ଟାଇମ୍ସରୁ ବସନ୍ତ ନିଜର ସାମ୍ବାଦିକ ବୃତ୍ତି ଆରମ୍ଭ କରିଥିଲେ । ୨୦୦୨ ମସିହାରେ *ଅନୁସନ୍ଧାନ* ପତ୍ରିକାର ସମ୍ପାଦକ ଦାୟିତ୍ୱ ଗ୍ରହଣ କରିଥିଲେ । ପରେ ସେ କୌଣସି ପତ୍ରପତ୍ରିକା ସହିତ ଜଡ଼ିତ ନରହି, ଜଣେ ମୁକ୍ତବୃତ୍ତ ସାମ୍ବାଦିକ ଓ ସ୍ତମ୍ଭକାର ଭାବରେ କାର୍ଯ୍ୟ କରୁଥିଲେ । 

## ରଚନାବଳୀ
ବସନ୍ତ, ୧୬ଟି ପୁସ୍ତକ ରଚନା କରିଥିଲେ । ତାଙ୍କର *ଯେ ଦେଶ ଯାଇ ସେ ଫଳ ଖାଇ* ଓ *ପଲିଟିକାଲ ହିଷ୍ଟ୍ରି ଅଫ ମଡର୍ଣ୍ଣ ଓଡ଼ିଶା* ଆଦି ପୁସ୍ତକ ବହୁପଠିତ । 

## ସମ୍ମାନ ଓ ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୦ (ଯେ ଦେଶ ଯାଇ ସେ ଫଳ ଖାଇ ପୁସ୍ତକ ପାଇଁ)

## ଆଧାର
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଶୁଭେନ୍ଦୁ ମୁଣ୍ଡ

**ଶୁଭେନ୍ଦୁ ମୁଣ୍ଡ** ( ୧୬ ମଇ ୧୯୫୧ - ୨୮ ମଇ ୨୦୨୧) ଜଣେ ଶିକ୍ଷାବିତ, ସାହିତ୍ୟିକ ଓ ସଂଗଠକ ଥିଲେ । 

## ବ୍ୟକ୍ତିଗତ ଜୀବନ
ଶୁଭେନ୍ଦୁ ମୁଣ୍ଡ, ୧୯୫୧ ମସିହାରେ ଭବାନୀପାଟଣାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ପର୍ଶୁରାମ ମୁଣ୍ଡ ଜଣେ ସାହିତ୍ୟିକ ଥିଲେ । ମାତାଙ୍କ ନାମ ଥିଲା ପ୍ରଭାମୟୀ । ତାଙ୍କ ପତ୍ନୀଙ୍କ ନାମ ପ୍ରଣତି । ଆକାଶ ଓ ରାଜା ନାମରେ ତାଙ୍କର ଦୁଇଟି ପୁଅ ଓ ବର୍ଷା ପ୍ରିୟଦର୍ଶିନୀ ନାମରେ ଏକମାତ୍ର କନ୍ୟା ଅଛନ୍ତି । ସେ ବ୍ରହ୍ମପୁରରୁ ନିଜର ସ୍ନାତକ, ସମ୍ବଲପୁରରୁ ଇଂରାଜୀରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ । 

## ଶିକ୍ଷାବିତ ଜୀବନ
୧୯୭୩ ମସିହାରେ ଶୁଭେନ୍ଦୁ ଓଡ଼ିଶା ଶିକ୍ଷାସେବାରେ ଯୋଗ ଦେଇଥିଲେ । ଭବାନୀପାଟଣାର ସରକାରୀ ମହାବିଦ୍ୟାଳୟ, ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟ, କଟକର ରେଭେନ୍ସା ମହାବିଦ୍ୟାଳୟ ଆଦି ବିଭିନ୍ନ ମହାବିଦ୍ୟାଳୟରେ ୩୬ ବର୍ଷ କାଳ ଅଧ୍ୟାପନ କରି ସେ ୨୦୦୯ ମସିହାରେ ଭୁବନେଶ୍ୱରସ୍ଥ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟର ଅଧ୍ୟକ୍ଷ ଭାବରେ ଅବସର ଗ୍ରହଣ କରିଥିଲେ । ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ରେଜିଷ୍ଟାର ଓ ଆଇଆଇଟି ଭୁବନେଶ୍ୱରରେ ଅତିଥି ଅଧ୍ୟାପକ ଭାବରେ ମଧ୍ୟ କାର୍ଯ୍ୟ କରିଥିଲେ । ଓଡ଼ିଆ, ଇଂରାଜୀ ଭାଷା ଓ ସଂସ୍କୃତି ଉପରେ ସେ ୧୦୦ରୁ ଅଧିକ ଶୋଧପତ୍ର ରଚନା କରିଥିଲେ । ସେ *ଇଣ୍ଡିଆନ ଜର୍ଣ୍ଣାଲ ଅଫ ୱାର୍ଲଡ଼ ଲିଟରେଚର ଆଣ୍ଡ କଲ୍ଚର*ର ସମ୍ପାଦକ, *ଇଣ୍ଡିଆନ ଆସୋସିଏସନ ଅଫ କମନୱେଲ୍ଠ ଲିଟରେଚର ଆଣ୍ଡ ଲାଙ୍ଗୁଏଜ ଷ୍ଟଡ଼ିଜ*ର ଉପାଧ୍ୟକ୍ଷ, *ଆସୋସିଏସନ ଅଫ ଷ୍ଟଡ଼ିଜ ଇନ ଲିଟରେଚର ଆଣ୍ଡ କଲ୍ଚର*ର ଅଧ୍ୟକ୍ଷ ଏବଂ ଆଇଆଇଟି ଭୁବନେଶ୍ୱରର ସିନେଟ ସଦସ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ ।

## ରଚନାବଳୀ
ଶୁଭେନ୍ଦୁ ୧୯୬୮ ମସିହାରୁ ଲେଖିବା ଆରମ୍ଭ କରିଥିଲେ । ୧୯୬୯-୭୦ରୁ ସେ ଜୟପୁରଠାରୁ ସେ ଓଡ଼ିଆ ଭାଷା ଓ ସାହିତ୍ୟ ପାଇଁ କାର୍ଯ୍ୟ କରି ଆସୁଥିଲେ । ୧୯୭୨-୭୩ ବର୍ଷ ପାଇଁ ସେ ଓଡ଼ିଆ ଯୁବଲେଖକ ସମ୍ମେଳନର ସାଧାରଣ ସମ୍ପାଦକ ଭାବେ କାର୍ଯ୍ୟ କରିଥିଲେ । ତାଙ୍କର ପ୍ରଥମ କବିତା ସଂକଳନ ଶବ୍ଦ ନିଃଶବ୍ଦ ୧୯୮୦ ମସିହାରେ ପ୍ରକାଶ ପାଇଥିଲା ।

### ରଚନାବଳୀ
#### କବିତା ସଂକଳନ
* ଶବ୍ଦ ନିଃଶବ୍ଦ - ୧୯୮୦
* ମୁମୁହୂର୍ତ୍ତଟିଏ, ମୋହିନୀ
* ସ୍ୱପ୍ନାବର୍ତ୍ତ
* ଶବ୍ଦଫେଣା
* ସ୍ଥିର ଉଡ଼ାଣ
* ଅନ୍ତରଙ୍ଗ ଉଚ୍ଚାରଣ - ୨୦୧୬
#### ଗଳ୍ପ ସଂକଳନ
* ଛକ
* ସୀମାବନ୍ଧ
#### ପ୍ରବନ୍ଧ ଓ ସମାଲୋଚନା
* କବି ପଦ୍ମଚରଣ ପଟ୍ଟନାୟକ
* ନାଟକ ଜିଜ୍ଞାସା
* ଓଡ଼ିଆ ସାହିତ୍ୟ ଓ ସାହିତ୍ୟିକ: ନବମୂଲ୍ୟାୟନ
* ସାହିତ୍ୟ ଓ ସାଂସ୍କୃତିକ ଅଧ୍ୟୟନ: କୋତୋଟି ଚିନ୍ତନ
* ପଶ୍ଚିମ ଓଡ଼ିଶାର ସଂସ୍କୃତି ଓ ପରମ୍ପରା
* The making of Indian English Literature
#### ଅନୁବାଦ
* ଲୋଭୀ ବାଛୁରୀ (କେନ୍ଦ୍ର ସାହିତ୍ୟ ଏକାଡେମୀଦ୍ୱାରା ପ୍ରକାଶିତ)
* ତ୍ୟାଗରାଜ (ନେସନାଲ ବୁକଟ୍ରଷ୍ଟଦ୍ୱାରା ପ୍ରକାଶିତ)
#### ଭ୍ରମଣ ସାହିତ୍ୟ
* ଦେଶ ଦେଶ ମଣିଷ ମଣିଷ
#### ଅଭିଧାନିକ ତଥା ଓଡ଼ିଆ ଭାଷା ସମ୍ପର୍କିତ
* ଚଳନ୍ତି ଓଡ଼ିଆ ଅଭିଧାନ (ସମ୍ପାଦନା ଓ ସଂକଳନ)
* ସମ୍ବଲପୁରୀ ଓଡ଼ିଆ ଶବ୍ଦକୋଷ(ସଂକଳନ)
* ବ୍ୟୁରୋସ୍‌ ଇଂଲିସ୍‌-ଓଡ଼ିଆ ଡିକ୍‌ସନାରି
* କମ୍ପ୍ୟୁଟର ବିଜ୍ଞାନ ପରିଭାଷା

## ଆଧାର
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ କବି
ରକ୍ତମେହ

**ରକ୍ତମେହ ବା ହେମାଚୁରିଆ (ଇଂରାଜୀ ଭାଷାରେ hematuria)  ରୋଗରେ** ମୂତ୍ରରେ ରକ୍ତ ଥାଏ, ବିଶେଷ ଭାବରେ ଲାଲ ରକ୍ତ କଣିକାର ଉପସ୍ଥିତି ଲକ୍ଷ କରାଯାଏ  |   ଯନ୍ତ୍ରଣା ଉପସ୍ଥିତ ଥାଇପାରେ କିମ୍ବା ନ ଥାଇପାରେ |  ମୂତ୍ରରେ ରକ୍ତ ଜମାଟ ମଧ୍ୟ ହୋଇପାରେ। 

ବୃକ୍‌କର ଗ୍ଲୋମେରୁଲସ୍ ଜଡ଼ିତ ହେବା ଉପରେ ଏହାର କାରଣଗୁଡିକ ବିଭକ୍ତ କରାଯାଏ |  ଯେଉଁମାନେ ଗ୍ଲୋମେରୁଲସ୍ ସହିତ ଜଡ଼ିତ ଥିବା ରୋଗ ଗୁଡ଼ିକ: ନେଫ୍ରୋଟିକ୍ ସିଣ୍ଡ୍ରୋମ, ମେମ୍ବ୍ରାନୋପ୍ରୋଲିଫରେଟିଭ୍ ଗ୍ଲୋମେରୁଲୋନେଫ୍ରାଇଟିସ୍, ଆଲପୋର୍ଟ ସିଣ୍ଡ୍ରୋମ ଏବଂ ଆଇଜିଏ ନେଫ୍ରୋପାଥି ଅନ୍ତର୍ଭୁକ୍ତ ।  ଗ୍ଲୋମେରୁଲସ୍ ସହିତ ଜଡ଼ିତ ନଥିବା କାରଣଗୁଡ଼ିକ ମଧ୍ୟରେ ମୂତ୍ରନଳୀ ସଂକ୍ରମଣ, ପ୍ରୋଷ୍ଟାଟାଇଟିସ୍, ଜ୍ୱର, କର୍କଟ, ବୃକ୍‌କ ପଥର, ବ୍ୟାୟାମ ଏବଂ ରକ୍ତସ୍ରାବ ସମସ୍ୟା ଅନ୍ତର୍ଭୁକ୍ତ।   ଯୋନୀ ରକ୍ତସ୍ରାବ, ଖାଦ୍ୟନଳୀ ରକ୍ତସ୍ରାବ, ଏବଂ କିଛି ଔଷଧ କିମ୍ବା ପରିସ୍ରାକୁ ଲାଲ କରିଦେଉଥିବା ଖାଦ୍ୟ ଯୋଗୁ ମୂତ୍ର ଲାଲ ଦେଖାଯାଏ କିନ୍ତୁ ସେଥିରେ ରକ୍ତ ମିଶ୍ରିତ ହୋଇନଥାଏ  | 

ପରିସ୍ରା ଅନୁଶୀଳନ କରି ରୋଗ ନିର୍ଣ୍ଣୟ ସାଧାରଣତଃ କରାଯାଏ ଓ ଅଣୁବୀକ୍ଷଣ ଯନ୍ତ ସାହାଯ୍ୟରେ ମୂତ୍ର ପରୀକ୍ଷା କରି ସମର୍ଥନ କରାଯାଏ  |  ମୂତ୍ରରେ ପ୍ରୋଟିନ କିମ୍ବା ଲାଲ ରକ୍ତ କଣିକାର ଉପସ୍ଥିତି ଯୋଗୁ ଗ୍ଲୋମେରୁଲାର ଜଡ଼ିତ ଥିବା ସୂଚାଇପାରେ |  ବୃକ୍‌କ ପଥର, ସିଷ୍ଟ କିମ୍ବା ଗୋଟାଳି ଉପସ୍ଥିତି ପାଇଁ ମେଡିକାଲ୍ ଇମେଜିଙ୍ଗ୍ ଉପଯୋଗୀ ହୋଇପାରେ  |  ସିସ୍ଟୋସ୍କୋପି (Cystoscopy) ସାହାଯ୍ୟରେ ମୂତ୍ରାଶୟ କର୍କଟ ରୋଗ ଚିହ୍ନଟ   ଉପଯୋଗୀ ହୋଇପାରେ  ।   ଗ୍ଲୋମେରୁଲାର କାରଣ ଥିବା ବ୍ୟକ୍ତିଙ୍କ ପାଇଁ ବୃକ୍‌କ ବାୟୋପ୍ସି ଉପଯୋଗୀ ହୋଇପାରେ। 

ମୂଳ କାରଣ ଉପରେ ଚିକିତ୍ସା ନିର୍ଭର କରେ |  ଅନ୍ୟ କୌଣସି ଲକ୍ଷଣ ନଥାଇ ପରିସ୍ରାରେ ରକ୍ତ ଯଦି ଆସେ ଏବଂ ଯାଏ ଏବଂ କୌଣସି ଲକ୍ଷଣ ନଥାଏ, ତେବେ ସାଧାରଣ ପରୀକ୍ଷା କରି ତାହାର ଅନୁଶୀଳନ କରିବା ଯଥେଷ୍ଟ ହୁଏ ।  ଗୁରୁତ୍ୱପୂର୍ଣ୍ଣ ରକ୍ତସ୍ରାବ ହେଉଥିଲେ ଇଣ୍ଟରଭେନସନାଲ ରେଡିଓଲୋଜି ସାହାଯ୍ୟ ନିଆଯାଏ   |  ମୂତ୍ରରେ ରକ୍ତ ପଡ଼ିବା ଏକ ସାଧାରଣ କାରଣ ଯାହା ନିମନ୍ତେ ଲୋକମାନେ ସ୍ୱାସ୍ଥ୍ୟସେବା ଚାହାଁନ୍ତି। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ତେଜରାଜ ମାଝି

**ତେଜରାଜ ମାଝି** (୨୬ ଅଗଷ୍ଟ ୧୯୪୭ - ୧୬ ମଇ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ତେଜରାଜ ମାଝି ୧୯୪୭ ମସିହାର ଅଗଷ୍ଟ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁମଣି ମାଝି ଓ ପତ୍ନୀଙ୍କ ନାମ ରୁକୁଣୀ ମାଝି ।

## ରାଜନୈତିକ ଜୀବନ 
ତେଜରାଜ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ତେଜରାଜ ମାଝି ୨୦୦୯ ମସିହାର ମଇ ୧୬ ତାରିଖରେ ୬୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୭  ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ବଳଭଦ୍ର ମାଝି

**ବଳଭଦ୍ର ମାଝି** (ଜନ୍ମ: ୨ ଜୁନ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୧୯୯୦, ୧୯୯୫, ୨୦୦୦, ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନର୍ଲା ଓ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବଳଭଦ୍ର ମାଝି ୧୯୬୪ ମସିହାର ଜୁନ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରବଣୁ ମାଝି ଓ ପତ୍ନୀଙ୍କ ନାମ ଶ୍ରୀମତି ମାଝି ।

## ରାଜନୈତିକ ଜୀବନ 
ବଳଭଦ୍ର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ବିଜୁ ଜନତା ଦଳର ଗଠନ ସମୟରେ ତାଙ୍କର ମଧ୍ୟ କିଛି ଭୂମିକା ଥିଲା । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୨୦୦୨ ମସିହାରୁ ୨୦୦୪ ମସିହାଯାଏଁ ୧୨ଶ ଓଡ଼ିଶା ବିଧାନ ସଭାରେ ଓ ୨୦୦୪ ମସିହାରୁ ୨୦୦୬ ମସିହା ପର୍ଯ୍ୟନ୍ତ ୧୩ଶ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ ସେ କାର୍ଯ୍ୟ କରିଥିଲେ ।

୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ମାତ୍ର ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଶିବାଜୀ ମାଝିଙ୍କଠାରୁ ୩,୦୩୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଅଧ୍ୟାପକ ବିଶ୍ୱରଞ୍ଜନ

**ଅଧ୍ୟାପକ ବିଶ୍ୱରଞ୍ଜନ** (ଜନ୍ମ : ୧୯୪୭), ଜଣେ ଓଡ଼ିଆ ଶିକ୍ଷାବିତ, ସାହିତ୍ୟିକ ଓ ସ୍ତମ୍ଭକାର ଅଟନ୍ତି । ସେ ଓଡ଼ିଶାର ବିଭିନ୍ନ ମହାବିଦ୍ୟାଳୟରେ ରାଜନୀତି ବିଜ୍ଞାନ ଅଧ୍ୟାପନା କରି ଅବସର ଗ୍ରହଣ କରିସାରିଛନ୍ତି । ଅବସର ପରେ ସେ ବିଭିନ୍ନ ବେସରକାରୀ ଶିକ୍ଷାନୁଷ୍ଠାନରେ ଅଧ୍ୟାପନା କରିଛନ୍ତି । ସେ ୧୯୭୦/୮୦ ଦଶକରେ ଓଡ଼ିଆ ସାହିତ୍ୟରେ ପ୍ରଭାବ ବିସ୍ଥାର କରିଥିବା ଅନାମ କବିତା ଆନ୍ଦୋଳନରେ ସଂଶ୍ଳିଷ୍ଠ ଥିଲେ ।

## ରଚନାବଳୀ 
### ଆତ୍ମଜୀବନୀ 
* ସମୟ, ସମୁଦ୍ର, ସ୍ୱର୍ଗଦ୍ୱାର
### ଗଳ୍ପ 
* *କାଚ କଣ୍ଢେଇ*
* *ତଥାପି ଆଲୋକ*
* *ରାତି ପାହିଲେ ପୁରୀ*
* *ମଳୟ ମଞ୍ଜରୀ*
* *ଅନନ୍ତ ଶୟନ*
* *ଫୁଲଚୋରି ଓ ଅନ୍ୟାନ୍ୟ ପ୍ରେମଗଳ୍ପ*
* *ଶ୍ରେଷ୍ଠ ଗଳ୍ପ*
* *ଚୋରର ଚିଠି*
### ଉପନ୍ୟାସ 
* *ବସାଘର*
* *ଚକ୍ର*
* *ସ୍ୱପ୍ନବାସ*
* *ଛକ*
* *ଚିଠି ଆସେନାହିଁ*
* *ସାକ୍ଷୀପୁରୁଷ*
### ଅନ୍ୟାନ୍ୟ 
* *ରାଜନୀତି ଭୋଗିବାର କାହାଣୀ*
* *ଭୁତ କବିତା*
* *ଦୂର ଅରଣ୍ୟ*
* *ବ୍ୟକ୍ତିଚିତ୍ର ଓ ବିଚାର ବିଚିତ୍ରା*
* *ସାହିତ୍ୟ : ଶକ୍ତି ଓ ସ୍ୱରୂପ*
* *୨୦୨୦ : ବ୍ୟକ୍ତିରୁ ବିଶ୍ୱ*
* *ଉଷା ମହଲ*
* *ତଳମାଳି ସାହି*
* *ପୁରୀ ଶିଶୁ ନାଟକ - ୧୯୮୮*
* *ଜୀବ ଜନ୍ତୁଙ୍କ ନୂଆ କାହାଣୀ - ୧୯୯୧*
* *ଫୋକ ଟେଲ୍ସ ଅଫ ଫୁଲବାଣୀ - ୧୯୯୩*
* *ଇଣ୍ଡିଆ ଦ୍ୟାଟ ଇଜ ନଟ ଭାରତ*
* *ଏକା ଏକା ଏକାଠି (ନିବନ୍ଧ) ୨୦୨୪, ତୀରତରଙ୍ଗ ପ୍ରକାଶନ, ଭୁବନେଶ୍ୱର*

## ସମ୍ମାନ ଓ ପୁରସ୍କାର 
* ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୨୦୧୮ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ, ୨୦୦୩ (ଉତ୍କଳ ସାହିତ୍ୟ ସମାଜ ପ୍ରଦତ୍ତ) 
* ରାଧାକାନ୍ତ ଦାସ ସ୍ମୃତି ସମ୍ମାନ (ସମ୍ବାଦ ସାହିତ୍ୟ), ୨୦୦୨ (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ)
* ପଣ୍ଡିତ ଗୋଦାବରୀଶ ମିଶ୍ର ସମ୍ମାନ (ସାରଳା ସାହିତ୍ୟ ସଂସଦ ପ୍ରଦତ୍ତ)
* କୋଣାର୍କ ସାହିତ୍ୟ ସମ୍ମାନ
* ରାଜକିଶୋର ରାୟ ଗଳ୍ପ ସମ୍ମାନ

## ଆଧାର
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ କ୍ଷୁଦ୍ରଗଳ୍ପ ଲେଖକ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଧନେଶ୍ୱର ମାଝି

**ଧନେଶ୍ୱର ମାଝି** (୫ ଜୁଲାଇ ୧୯୪୧ - ୧୦ ଅକ୍ଟୋବର ୨୦୨୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୭୧, ୧୯୭୪, ୨୦୦୦, ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ଓ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୮ ମସିହାରେ ସେ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଧନେଶ୍ୱର ମାଝି ୧୯୪୧ ମସିହାର ଜୁଲାଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅମର ମାଝି ଓ ପତ୍ନୀଙ୍କ ନାମ ତିଳୋତ୍ତମା ମାଝି ।

## ରାଜନୈତିକ ଜୀବନ 
ଧନେଶ୍ୱର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳ, ସ୍ୱତନ୍ତ୍ର ପାର୍ଟି ଓ ଭାରତୀୟ ଜନତା ପାର୍ଟିର ମଧ୍ୟ କର୍ମୀ ଭାବରେ କାର୍ଯ୍ୟ କରିଥିଲେ । ୨୦୨୪ ବିଧାନ ସଭା ନିର୍ବାଚନରେ ବିଜୁ ଜନତା ଦଳ ଛାଡ଼ି ସେ ପୁଣି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
୨୦୨୪ ମସିହା ଅକ୍ଟୋବର ୧୦ ତାରିଖରେ ଧନେଶ୍ୱର ମାଝିଙ୍କର ପରଲୋକ ଘଟିଥିଲା । 

## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ରାଜ୍ୟ ସଭା ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୨୦୨୪ ମୃତ୍ୟୁ
ଆମାଶୟ

**ଆମାଶୟ ବା ଡିସେଣ୍ଟେରି  (**ଇଂରାଜୀ ଭାଷାରେ **dysentery)** ଏକ ପ୍ରକାର ପାକସ୍ଥଳୀ-ଅନ୍ତନଳୀ ପ୍ରଦାହ ବା (gastroenteritis) ଯେଉଁଥିରେ ପତଳା ଝାଡା ସହିତ ରକ୍ତ ପଡ଼େ । 

**ଆମାଶୟର** କାରଣ ସାଧାରଣତଃ *ଶିଗେଲା*  ଜୀବାଣୁ ଯୋଗୁ ହୁଏ, ଯେଉଁ କ୍ଷେତ୍ରରେ ଏହା ଶିଗେଲୋସିସ୍ ବା ଆମୋବା *ଏଣ୍ଟାମୋବା ହିଷ୍ଟୋଲାଇଟିକା* ଭାବରେ ଜଣାଶୁଣା |  ଯେତେବେଳେ ଲୋପେରାମାଇଡ୍ ଭଳି ଡାଇରିଆ ହ୍ରାସ ପାଇଁ ବ୍ୟବହୃତ ହେଉଥିବା ଔଷଧଗୁଡ଼ିକ ନିଜେ ସୁପାରିଶ କରାଯାଏ ନାହିଁ, କିନ୍ତୁ ସେମାନେ ଆଣ୍ଟିବାୟୋଟିକ୍ ସହିତ ଏକାଠି ବ୍ୟବହୃତ ହୋଇପାରନ୍ତି |  ଏହା ସାଧାରଣତଃ  କେନ୍ଦ୍ରୀୟ ଏବଂ ଦକ୍ଷିଣ ଆମେରିକା, ଆଫ୍ରିକା ଏବଂ ଏସିଆର କମ୍ ବିକଶିତ ଅଞ୍ଚଳରେ ଘଟିଥାଏ |  ଅନ୍ତତଃ ପକ୍ଷେ ହିପୋକ୍ରାଟସ୍ ସମୟରୁ ଆମାଶୟ ରୋଗର ବର୍ଣ୍ଣନା କରାଯାଇଛି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହେପାଟାଇଟିସ ଇ

**ହେପାଟାଇଟିସ ଇ** ହେଉଛି ହେପାଟାଇଟିସ ଇ ଭୁତାଣୁ (HEV)ଦ୍ୱାରା ଯକୃତର ସଂକ୍ରମଣ ଯୋଗୁ ହୁଏ; ଏହା ଏକ ପ୍ରକାର ଭୁତାଣୁ ଜନିତ ଯକୃତ ପ୍ରଦାହ ରୋଗ |  ଅନ୍ୟ ପ୍ରକାରର ଭୁତାଣୁ ହେପାଟାଇଟିସ୍ ମଧ୍ୟରେ ଏ, ବି, ସି, ଡି ଏବଂ ଏକ୍ସ ଅନ୍ତର୍ଭୁକ୍ତ ହୋଇପାରେ | 

ବିଶୁଦ୍ଧ ଜଳ ବ୍ୟବ‌ହାର ଏବଂ ଉପଯୁକ୍ତ ଶୌଚାଳୟ ବ୍ୟବହାର କରି ଏହି ରୋଗ ପ୍ରତିରୋଧ କରିହୁଏ  |  ଚିକିତ୍ସାରେ ସାଧାରଣତଃ ବିଶ୍ରାମ ଏବଂ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପାନ କରି ଲକ୍ଷଣାତ୍ମକ ଯତ୍ନ କରାଯାଏ |  ବିକାଶଶୀଳ ଦେଶମାନଙ୍କରେ ଏହା ଦେଖାଯାଏ ବିଶେଷତଃ ଏସିଆରେ ଅଧିକ ଦେଖାଯାଏ |  ନିରାପଦ ଜଳ ମିଳିବା ଅସୁବିଧା ଯୋଗୁଁ ଏହା ଏକ ମହାମାରୀ ହୋଇପାରେ |  ୧୯୮୩ ମସିହାରେ ଆଫଗାନିସ୍ତାନରେ ହୋଇଥିବା ବିସ୍ଫୋରଣର ଅନୁସନ୍ଧାନ କରୁଥିବା ଋଷିଆର ବୈଜ୍ଞାନିକମାନେ ଏହି ଜୀବାଣୁକୁ ପୃଥକ୍ କରିଥିଲେ। 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କେସିଙ୍ଗା (ବିଧାନ ସଭା ନିର୍ବାଚନ ମଣ୍ଡଳୀ)

କେସିଙ୍ଗା (କ୍ରମିକ ସଂଖ୍ୟା: ୧୦୧) କଳାହାଣ୍ଡି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ୧୯୬୭ ମସିହାରେ ଗଠିତ ଏହି ନିର୍ବାଚନ ମଣ୍ଡଳୀରେ ଶେଷ ନିର୍ବାଚନ ୨୦୦୪ ମସିହାରେ ହୋଇଥିଲା ।

## ନିର୍ବାଚିତ ବିଧାୟକଗଣ
୧୯୬୭ରୁ ୨୦୦୪ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

*୨୦୦୪: ଧନେଶ୍ୱର ମାଝି (ଭାଜପା)
*୨୦୦୦: ଧନେଶ୍ୱର ମାଝି (ଭାଜପା)
*୧୯୯୫: ଭୂପିନ୍ଦର ସିଂହ (କଂଗ୍ରେସ)
*୧୯୯୦: କିରଣ ଚନ୍ଦ୍ର ସିଂହ ଦେଓ (ଜନତା ଦଳ)
*୧୯୮୫: ଭୂପିନ୍ଦର ସିଂହ (କଂଗ୍ରେସ)
*୧୯୮୦: ଭୂପିନ୍ଦର ସିଂହ (କଂଗ୍ରେସ)
*୧୯୭୭: ନଗେନ୍ଦ୍ରନାଥ ଚୌଧୁରୀ (ଜନତା ପାର୍ଟି)
*୧୯୭୪: ଶରତ ଚନ୍ଦ୍ର ସିଂହ ଦେଓ (କଂଗ୍ରେସ)
*୧୯୭୧: ଭଗବାନ ଭୋଇ (ସ୍ୱତନ୍ତ୍ର)
*୧୯୬୭: ଭଗବାନ ଭୋଇ (ସ୍ୱତନ୍ତ୍ର)

## ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଶ୍ରେଣୀ:କଳାହାଣ୍ଡି ଜିଲ୍ଲା
ଛାତି ଯନ୍ତ୍ରଣା

**ଛାତି ଯନ୍ତ୍ରଣା** କିମ୍ବା  ଛାତିରେ କିଛି ଅସୁବିଧା ସାଧାରଣତଃ  ଛାତିର  ସମ୍ମୁଖ ଭାଗରେ ଅନୁଭବ ହୁଏ ।  ହୃଦୟରେ  ଅଯଥେଷ୍ଟ ରକ୍ତ ପ୍ରବାହ ହେତୁ ଯନ୍ତ୍ରଣାକୁ ଆଞ୍ଜାଇନା ପେକ୍ଟୋରିସ  ମଧ୍ୟ କୁହାଯାଏ |  ମଧୁମେହ ରୋଗୀ କିମ୍ବା ବୃଦ୍ଧମାନଙ୍କର ଅସ୍ପଷ୍ଟ ଲକ୍ଷଣ ଥାଇପାରେ |  ଛାତି ଯନ୍ତ୍ରଣାର କାରଣ ନିର୍ଣ୍ଣୟ କରିବା ଜଣେ ବ୍ୟକ୍ତିଙ୍କ ରୋଗ ଇତିହାସ, ଶାରୀରିକ ପରୀକ୍ଷା ଏବଂ ଅନ୍ୟାନ୍ୟ ଡାକ୍ତରୀ ପରୀକ୍ଷା ଉପରେ ଆଧାରିତ ହୁଏ ।  ପିଲାମାନଙ୍କ ମଧ୍ୟରୁ ପ୍ରାୟ ୫% ଜରୁରୀକାଳୀନ ବିଭାଗକୁ  ଯାଆନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସ୍ୱଳ୍ପ ହୃଦ୍‌ଗତି ହାର

**ବ୍ରାଡିକାର୍ଡ଼ିଆ ବା ସ୍ୱଳ୍ପ ହୃଦ୍‌ଗତି ହାର (ରେ  Bradycardia) ରୋଗରେ** ହୃତ୍‌ପିଣ୍ଡ ଗତି ହାର ଏକ ମିନିଟରେ ୬0ରୁ କମ୍ ଥାଏ  ।

ବ୍ରାଡିକାର୍ଡ଼ିଆ ଲକ୍ଷଣ ଥିଲେ ଆଟ୍ରୋପିନ୍ ବ୍ୟବହାର କରାଯାଇପାରେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନନ୍ଦକିଶୋର ପଟ୍ଟନାୟକ

**ନନ୍ଦକିଶୋର ପଟ୍ଟନାୟକ** ( ୧୬ ମାର୍ଚ୍ଚ ୧୯୫୬ - ୦୧ ଜୁନ ୨୦୨୧ ) ଓଡ଼ିଶାର ଜଣେ ପ୍ରାକ୍ତନ ଫୁଟବଲ ଖେଳାଳି ଓ ପ୍ରଶିକ୍ଷକ ଥିଲେ । *ଟୁଟୁ ସାର* ଭାବରେ ପରିଚିତ ନନ୍ଦକିଶୋରଙ୍କର, ଓଡ଼ିଶାର ମହିଳା ଫୁଟବଲ ଦଳ ତିଆରି କରି, ସେହି ଦଳକୁ ଜାତୀୟ ଚାମ୍ପିୟନ କରାଇବାରେ ପ୍ରମୁଖ ଭୂମିକା ରହିଥିଲା ।

## ଖେଳ ଜୀବନ 
ନନ୍ଦକିଶୋର ବାରିପଦାର ଇଣ୍ଡିପେଣ୍ଡେଣ୍ଟ କ୍ଲବରୁ ଫୁଟବଲ ଖେଳ ଆରମ୍ଭ କରିଥିଲେ । ୧୯୭୭/୭୮ ମସିହାରେ ଜାତୀୟ କନିଷ୍ଠ ଫୁଟବଲ ପ୍ରତିଯୋଗିତା ସନ୍ତୋଷ ଟ୍ରଫିରେ ଓଡ଼ିଶା ତରଫରୁ ଖେଳିଥିଲେ । ୧୯୯୨-୯୩ ମସିହାରୁ ସେ ଫୁଟବଲ ପ୍ରଶିକ୍ଷଣ ଦେବା ଆରମ୍ଭ କରି, ୧୯୯୫ ମସିହାରୁ ମହିଳା ଖେଳାଳିମାନଙ୍କୁ ପ୍ରଶିକ୍ଷଣ ଦେବା ଆରମ୍ଭ କରିଥିଲେ । ଶ୍ରଦ୍ଧାଞ୍ଜଳି ସାମନ୍ତରାୟ, ସରିତା ଜୟନ୍ତୀ ବେହେରା, ରଞ୍ଜିତା ମହାନ୍ତି, ପ୍ରଶାନ୍ତୀ ପ୍ରଧାନ, ସୁପୀପ୍ତା ଦାଶ, ମାମାଲି ଦାସ, ପ୍ରଥମା ପ୍ରିୟଦର୍ଶିନୀ ଆଦି ଜାତୀୟ ଓ ଆନ୍ତର୍ଜାତୀୟ ଖେଳାଳିଙ୍କୁ ସେ ପ୍ରଶିକ୍ଷଣ ଦେଇଥିଲେ । ସେ *ନିତା ଅମ୍ବାନୀ ଫୁଟବଲ ଏକାଡ଼େମୀ*ର ସଂସ୍ଥାପକ ଥିଲେ । *ରାଇଜିଂ ଷ୍ଟୁଡେଣ୍ଟ୍ସ କ୍ଲବ*ର ମଧ୍ୟ ସେ ପ୍ରଶିକ୍ଷକ ଥିଲେ ।

## ବ୍ୟକ୍ତିଗତ ଜୀବନ 
ନନ୍ଦକିଶୋର, ୧୯୫୬ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅନୀଲ ଚନ୍ଦ୍ର ପଟ୍ଟନାୟକ ଓ ମାତାଙ୍କ ନାମ ସୁରଭିବାଳା । ତାଙ୍କର ବାଲ୍ୟଜୀବନ ବାରିପଦାଠାରେ କଟିଥିଲା । ବାରିପଦାର ଶରତ ଚନ୍ଦ୍ର ବିଦ୍ୟାପୀଠରୁ ମାଟ୍ରିକ ଓ ଏମ୍‌ପିସି ମହାବିଦ୍ୟାଳୟରୁ ସେ ସ୍ନାତକ ଶିକ୍ଷାଲାଭ କରିଥିଲେ । ଭୁବନେଶ୍ୱରର ଏଜି ଅଫିସରେ ସେ ଚାକିରି କରୁଥିଲେ ଓ କଳିଙ୍ଗ ଷ୍ଟାଡିୟମକୁ ସେ ନିଜର କର୍ମଭୂମୀ ଭାବରେ ବାଛିଥିଲେ ଓ ସେଠାରେ ସେ ଫୁଟବଲ ପ୍ରଶିକ୍ଷଣ ଦେଉଥିଲେ । କରୋନାଭୂତାଣୁ ରୋଗ ୨୦୧୯ରେ ପୀଡ଼ିତ ହୋଇ ୨୦୨୧ ଜୁନ ୧ ତାରିଖରେ ତାଙ୍କର ପରଲୋକ ଘଟିଥିଲା ।

## ପୁରସ୍କାର ଓ ସମ୍ମାନ 
* ବିଜୁ ପଟ୍ଟନାୟକ ଖେଳ ଓ ସାହସିକତା ପୁରସ୍କାର
* ସିଏନଏନଆଇବିଏନ ପକ୍ଷରୁ ସ୍ୱତନ୍ତ୍ର ସମ୍ମାନ

## ଆଧାର 
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଫୁଟବଲ ଖେଳାଳି
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:୧୯୫୬ ଜନ୍ମ
କିରଣ ଚନ୍ଦ୍ର ସିଂହ ଦେଓ

**କିରଣ ଚନ୍ଦ୍ର ସିଂହ ଦେଓ** (୯ ମାର୍ଚ୍ଚ ୧୯୩୦ - ୩ ଡିସେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କିରଣ ଚନ୍ଦ୍ର ସିଂହ ଦେଓ ୧୯୩୦ ମସିହାର ମାର୍ଚ୍ଚ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନ ମୋହନ ସିଂହ ଦେଓ ଓ ପତ୍ନୀଙ୍କ ନାମ ସୁଶୀଳା ସିଂହ ଦେଓ ।

## ରାଜନୈତିକ ଜୀବନ 
କିରଣ ଚନ୍ଦ୍ର ସିଂହ ଦେଓ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ୧୯୯୭ ମସିହାରୁ ୨୦୦୯ ମସିହା ପର୍ଯ୍ୟନ୍ତ ସେ ବିଜେଡିର କଳାହାଣ୍ଡି ଜିଲ୍ଲା ସଭାପତି ଭାବରେ କାର୍ଯ୍ୟ କରିଥିଲେ ।  ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
୨୦୧୧ ମସିହାର ଡିସେମ୍ବର ୩ ତାରିଖରେ ସେ ଏକ ବିବାହ ଭୋଜିରେ ଯୋଗ ଦେବାକୁ ଯାଇଥିବାବେଳେ ହୃଦ୍‌ଘାତରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ମୀନାକ୍ଷୀ ଦେବୀ

**ମୀନାକ୍ଷୀ ଦେବୀ** (୨୮ ମାର୍ଚ୍ଚ ୧୯୫୫ - ୨ ଜୁନ ୨୦୨୧) ଜଣେ ଗୀତିକବି, ଗାଳ୍ପିକା ଓ ଶିଶୁ ସାହିତ୍ୟିକା ଥିଲେ । ସେ ଉତ୍କଳ ସାହିତ୍ୟ ସମାଜର ପ୍ରଥମ ମହିଳା ସାଧାରଣ ସମ୍ପାଦକ ଥିଲେ ।

## ବ୍ୟକ୍ତିଗତ ଜୀବନ 
ମୀନାକ୍ଷୀ ଦେବୀ, ୧୯୫୫ ମସିହାରେ ପୁରୀ ଜିଲ୍ଲାର ଶ୍ରୀପୁରୁ‌ଷୋତ୍ତମପୁର ଶାସନଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସଦାଶିବ ମିଶ୍ର ଜଣେ ସ୍ୱାଧୀନତା ସଂଗ୍ରାମୀ ଥିଲେ । ମାତାଙ୍କ ନାମ ଥିଲା କନକଲତା । ସ୍କୁଲ ସ୍ଥରରୁ ସେ ଖେଳ, ବକ୍ତୃତା, ସେବା ଆଦି କ୍ଷେତ୍ରରେ ଆଗଭର ଥିଲେ । ଶ୍ରେଷ୍ଠ ଗାଇଡ଼ ଭାବରେ ସେ ରାଷ୍ଟ୍ରପତି ପୁରସ୍କାର ଲାଭ କରିଥିଲେ । ସେ ଓଡ଼ିଆରେ ସ୍ନାତକୋତ୍ତର ଶିକ୍ଷାହାସଲ କରିଥିଲେ । ୧୯୮୦ରୁ ୧୯୮୩ ମସିହା  ପର୍ଯ୍ୟନ୍ତ ସେ ଝାରସୁଗୁଡ଼ାର ଲକ୍ଷ୍ମୀନାରାୟଣ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ୧୯୯୨ରୁ ୨୦୧୫ ମସିହା ପର୍ଯ୍ୟନ୍ତ ସେ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ଇଣ୍ଡିଆନ କାଉନସିଲ ଅଫ ମେଡିକାଲ ରିସର୍ଚ୍ଚ(ଆଇସିଏମଆର)ର ଗବେଷଣା ସହକାରୀ ଭାବରେ କାର୍ଯ୍ୟ କରିଥିଲେ ।

## ସାହିତ୍ୟିକ ଜୀବନ 
ସେ ସାହିତ୍ୟର ବିଭିନ୍ନ ବିଭାଗରେ ଲେଖନୀ ଚାଳନା କରି ୨୦ରୁ ଅଧିକ ଗୀତିକବିତା, କ୍ଷୁଦ୍ରଗଳ୍ପ, ଶିଶୁ ନାଟକ, ଉପନ୍ୟାସ, ପ୍ରବନ୍ଧ ରଚନା କରିଥିଲେ । ସେ ମଧ୍ୟ ଆକାଶବାଣୀ କଟକ}ଆକାଶବାଣୀ ଏବଂ ଦୂରଦର୍ଶନର ସ୍ବୀକୃତିପ୍ରାପ୍ତ ଗୀତିକାର ଓ ନାଟ୍ୟକାର ଥିଲେ । ୨୦୧୯ ମସିହାରେ ସେ ଉତ୍କଳ ସାହିତ୍ୟ ସମାଜର ସମ୍ପାଦିକା ଭାବରେ ନିର୍ବାଚିତ ହୋଇଥିଲେ ।
### ରଚନାବଳୀ 
* ଅନ୍ୟ ଜଣେ ସୁଲୋଚନା
* ଝରାପତ୍ରର ଗୀତି
* ମଣିଷ ପରି ମଣିଷ

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା - ୨୦୧୫
* ଓଡ଼ିଶା ସଂଗୀତ ନାଟକ ଏକାଡେମୀ ସମ୍ବର୍ଦ୍ଧନା

## ଆଧାର 
ଶ୍ରେଣୀ:ପୁରୀ ଜିଲ୍ଲାର ଲୋକ

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ହାଇଡ୍ରୋନେଫ୍ରୋସିସ୍

**ହାଇଡ୍ରୋନେଫ୍ରୋସିସ୍** ରୋଗରେ ପରିସ୍ରାର ନିମ୍ନ‌ଗାମୀ ଗତି ଅବରୋଧ ଯୋଗୁ ବୃକ୍‌କର ପେଲଭିସ ଓ କାଲିସେସ ସ୍ଫିତ ହୋଇଯାଏ  |   ଆରମ୍ଭ ଦୃତ ଗତିରେ ହେଲେ ଲକ୍ଷଣଗୁଡ଼ିକ ପ୍ରାୟତଃ ନିରନ୍ତର ଧୀମା ଯନ୍ତ୍ରଣା ହୁଏ ଓ ବେଳେବେଳେ ତୀକ୍ଷ୍ଣ ଯନ୍ତ୍ରଣା ମଧ୍ୟ ହୁଏ  |  ନିଶ୍ଚିତ ଭାବରେ ଏକ ସ୍ଥାନ ଖୋଜିବାରେ ଲୋକମାନେ ଅନେକ ସମୟରେ ଅସୁବିଧାର ସମ୍ମୁଖୀନ ହୁଅନ୍ତି |  ଅଇ ଏବଂ ପରିସ୍ରା କରିବାର ଇଚ୍ଛା ରହିପାରେ |  ଏହା ଧୀରେ ଧୀରେ ବିକଶିତ ହେଲେ କୌଣସି ଲକ୍ଷଣ ଉପସ୍ଥିତ ହୋଇନପାରେ |  ରୋଗ ଜଟିଳ ହେଲେ ମୂତ୍ରନଳୀ ସଂକ୍ରମଣ ଏବଂ କିଡନୀ ବିଫଳତାକୁ ହୋଇପାରେ | 

ମୂତ୍ରସାରଣୀ ବା ୟୁରେଟର, ମୂତ୍ରାଶୟ ବା ମୂତ୍ରନଳୀ ମଧ୍ୟରୁ ଯେ କୌଣସି ସ୍ତରରେ ବାଧା ସୃଷ୍ଟି ହୋଇପାରେ |  ବୃକ୍‌କ ପଥର ରୋଗ, କର୍କଟ, ୟୁରେଟେରୋପେଲଭିକ୍ ଜଙ୍କସନ୍ ଷ୍ଟେନୋସିସ୍, ୟୁରେଟେରାଲ୍ ସଂକୀର୍ଣ୍ଣତା, ବୃକକ୍ ସିଷ୍ଟ, ପୋଷ୍ଟୋରିଅର୍ ୟୁରେଥ୍ରାଲ୍ ଭଲଭ୍, ବିନାଇନ୍ ପ୍ରୋଷ୍ଟାଟିକ୍ ହାଇପରପ୍ଲାସିଆ, ଗର୍ଭଧାରଣ, ରେଟ୍ରୋପେରିଟୋନିଆଲ୍ ଫାଇବ୍ରୋସିସ୍ ଏବଂ ନ୍ୟୁରୋଜେନିକ୍ ବ୍ଲାଡର ରୋଗ ଥିଲେ ଏହା ହୋଇପାରେ ।  ସାଧାରଣତଃ ମେଡିକାଲ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ ହୋଇଥାଏ | 

ଏହି ରୋଗର କାରଣ ଉପରେ ଚିକିତ୍ସା ନିର୍ଭର କରେ |  ନିମ୍ନ ମୂତ୍ର ସାରଣୀ ଅବରୋଧ ପାଇଁ ଏକ ମୂତ୍ର କ୍ୟାଥେର୍ ବାରମ୍ବାର ଦିଆଯାଇପାରେ ଓ ଉପର ମୂତ୍ରନଳୀ କାରଣରୁ ରୋଗ ହେଉଥିଲେ ସେଠାରେ ଏକ ୟୁରେଟେରାଲ୍ ଷ୍ଟେଣ୍ଟ୍ କିମ୍ବା ପର୍‌କ୍ୟୁଟାନିଅସ ନେଫ୍ରୋଷ୍ଟୋମି ଟ୍ୟୁବ୍ ରଖାଯାଇପାରେ |  ଅବରୋଧରୁ ମୁକ୍ତି ପାଇବା ପରେ ପୋଷ୍ଟ ଅବଷ୍ଟ୍ରକ୍ଟିଭ୍ ଡାଇୟୁରେସିସ୍ ହୋଇପାରେ |  ହାଇଡ୍ରୋନେଫ୍ରୋସିସ୍ ଅପେକ୍ଷାକୃତ ସାଧାରଣ ରୋଗ ଅଟେ।  ଏହା ୧% ନବଜାତ ଶିଶୁ ଏବଂ ୮୦% ଗର୍ଭବତୀ ମହିଳାଙ୍କୁ ପ୍ରଭାବିତ କରିଥାଏ, ଯେତେବେଳେ କି ବୟସ୍କମାନଙ୍କ କ୍ଷେତ୍ରରେ କିଡନୀ ପଥର ସବୁଠାରୁ ସାଧାରଣ କାରଣ ଅଟେ |  ମୃତ ବ୍ୟକ୍ତିଙ୍କ ମଧ୍ୟରେ ଏହା ପ୍ରାୟ ୩% ଲୋକଙ୍କଠାରେ ଦେଖାଯାଏ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆନିୟୁରିଜମ୍

**ଆନିୟୁରିଜମ୍** ରୋଗରେ ସାଧାରଣତଃ ଧମନୀର କୌଣସି ଅଂଶରେ ବେଲୁନ ଭଳି ଏକ ଫୁଲା ହୋଇଯାଏ  |  ରୋଗ ପ୍ରାରମ୍ଭରେ ପ୍ରାୟ  କୌଣସି ଲକ୍ଷଣ ଦେଖାଯାଏ ନାହିଁ |  ଗ୍ରୀକ ଭାଷାର νεύρυσμα ବା  **ଆନିୟୁରିଜମ୍**ର ଅର୍ଥ "ଚଉଡା" |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନଗେନ୍ଦ୍ରନାଥ ଚୌଧୁରୀ

**ନଗେନ୍ଦ୍ରନାଥ ଚୌଧୁରୀ** (୧୪ ଅକ୍ଟୋବର ୧୯୨୯ - ୯ ସେପ୍ଟେମ୍ବର ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନଗେନ୍ଦ୍ରନାଥ ଚୌଧୁରୀ ୧୯୨୯ ମସିହାର ଅକ୍ଟୋବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋକୁଳାନନ୍ଦ ଚୌଧୁରୀ ଓ ପତ୍ନୀଙ୍କ ନାମ ଗୋଲକମଣି ଚୌଧୁରୀ ।

## ରାଜନୈତିକ ଜୀବନ 
ନଗେନ୍ଦ୍ରନାଥ ଚୌଧୁରୀ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ନଗେନ୍ଦ୍ରନାଥ ଚୌଧୁରୀ ୧୯୯୩ ମସିହାର ସେପ୍ଟେମ୍ବର ୯ ତାରିଖରେ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୯  ଜନ୍ମ
ଶ୍ରେଣୀ:୧୯୯୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ପାସୱାନ୍

**ପାସୱାନ୍** **, ଦୁସାଦ** ନାମରେ ମଧ୍ୟ ଜଣାଶୁଣା, ପୂର୍ବ ଭାରତର ଏକ ଦଳିତ ସମ୍ପ୍ରଦାୟ |  ସେଗୁଡିକ ମୁଖ୍ୟତ Bihar ବିହାର,  ଉତ୍ତରପ୍ରଦେଶ ଏବଂ h ାଡଖଣ୍ଡ ରାଜ୍ୟରେ ଦେଖିବାକୁ ମିଳେ | ଉର୍ଦ୍ଦୁ ଶବ୍ଦ *ପାସୱାନର* ଅର୍ଥ ହେଉଛି ଅଙ୍ଗରକ୍ଷୀ ବା “ଯିଏ ରକ୍ଷା କରେ” | *ସମ୍ପ୍ରଦାୟର ବିଶ୍ belief ାସ* ଅନୁଯାୟୀ ଏହି ଶବ୍ଦର ଉତ୍ପତ୍ତି ବ୍ରିଟିଶ ଇଷ୍ଟ ଇଣ୍ଡିଆ କମ୍ପାନୀର ଆଦେଶ ଅନୁଯାୟୀ ବଙ୍ଗଳାର ନବାବ ସିରାଜ-ଉଦ- ଦ aul ଲାଙ୍କ ବିରୁଦ୍ଧରେ ଯୁଦ୍ଧରେ ଅଂଶଗ୍ରହଣ କରିବାରେ ଲାଗିଛି, ଏହା ପରେ ସେମାନଙ୍କୁ ଚ ow କିଦାର ପଦରେ ପୁରସ୍କୃତ କରାଯାଇଥିଲା ଏବଂ ପାଇଁ lathi wielding କରଆଦାୟକାରୀ *Zamindars* । ସେମାନେ ନିଜର ବୀରତ୍ୱକୁ ଦୃ to କରିବା ପାଇଁ ନିଆଁରେ ଚାଲିବା ପରି କେତେକ ରୀତିନୀତି ଅନୁସରଣ କରନ୍ତି |"ପାସୱାନ୍" ବା ଦୁସାଦ ପୂର୍ବ ଭାରତର ଏକ "ଗେହଲୋଟ୍ ରାଜପୁତ୍" ସମ୍ପ୍ରଦାୟ ଅଟେ। ପାସୱାନ୍ ଅର୍ଥାତ୍ "ପ୍ରଶଂସାର ଯୋଗ୍ୟ" ହେଉଛି ଭାରତର ହିନ୍ଦୁମାନଙ୍କର ଏକ ସମ୍ପ୍ରଦାୟ।  ପାସୱାନ୍ ସମାଜର ଇତିହାସ ଅତ୍ୟନ୍ତ ରହସ୍ୟମୟ ଅଟେ, ଯାହା ସମୟ ସହିତ ଅଧିକ ଅଜ୍ଞାତ ହୋଇଗଲା |  ଆଜିର ସମୟରେ, ପାସୱାନ୍ ସମ୍ପ୍ରଦାୟର ଲୋକମାନେ ମୂଳତ the ଉତ୍ତରପ୍ରଦେଶ, ମଧ୍ୟପ୍ରଦେଶ, ବିହାର, ଉତ୍ତରପ୍ରଦେଶ, h ାଡଖଣ୍ଡ ଏବଂ ଭାରତର ଉତ୍ତର-ପୂର୍ବ ଭାରତରେ ବସବାସ କରନ୍ତି। ଗତ କିଛି ଦଶନ୍ଧି ମଧ୍ୟରେ ଏହି ସମ୍ପ୍ରଦାୟର ଅନେକ ସଦସ୍ୟ ଉନ୍ନତ ସନ୍ଧାନରେ ଅଛନ୍ତି। ଚାକିରି ଏବଂ ଶିକ୍ଷା ଇତ୍ୟାଦି ପାଇଁ ଦିଲ୍ଲୀ ଏବଂ ମୁମ୍ବାଇ ଭଳି ମହାନଗରରେ ସେହି ପରି ସୁଯୋଗଗୁଡିକ |

## ଏଥାଇମୋଲୋଜି | 
ପାସୱାନ୍ମାନେ ସେମାନଙ୍କର ସାମାଜିକ ସ୍ଥିତିରେ ଉନ୍ନତି ଆଣିବାକୁ ଅନେକ ଲୋକ ଏବଂ ic ପନ୍ୟାସିକ ଚରିତ୍ରରୁ ସେମାନଙ୍କର ଉତ୍ପତ୍ତି ଦାବି କରନ୍ତି | କେତେକ Paswan ବିଶ୍ବାସ ସେମାନେରୁ ଆରମ୍ଭ କରିଛନ୍ତି ଯେ Rahu, ଏକ superhuman ଏବଂରେ ଗ୍ରହ ମଧ୍ୟରୁ ହିନ୍ଦୁ mythology ଅନ୍ୟାନ୍ୟରୁ ସେମାନଙ୍କର ଉତ୍ପତ୍ତି ଦାବି ସମୟରେ Dushasana, ଗୋଟିଏ Kaurava ଅଧିପତି। "ଗହଲୋଟ୍ କ୍ଷତ୍ରିୟ"ରୁ ଉତ୍ପତ୍ତି ସମ୍ବନ୍ଧୀୟ ଦାବୀ ମଧ୍ୟ କେତେକ କାଷ୍ଟମେନଙ୍କ ଦ୍ ist ାରା ସ୍ଥିର ରହିଛି କିନ୍ତୁ ଅନ୍ୟମାନେ ଏହି ଦାବିଦାରମାନଙ୍କୁ କମ୍ ବୋଲି ଭାବନ୍ତି, କାରଣ ସେମାନେ ରାଜପୁତଙ୍କ ସହ ଜଡ଼ିତ ହେବାକୁ ପସନ୍ଦ କରନ୍ତି ନାହିଁ। ଏହା ମଧ୍ୟ କିଛି ଭୁମିହାରଙ୍କ ଦ୍ ued ାରା ଯୁକ୍ତି କରାଯାଇଛି ଯେ ସେମାନେ ଦୁଇଟି ଭିନ୍ନ ଜାତିର ପୁରୁଷ ଏବଂ ମହିଳାଙ୍କ ମଧ୍ୟରେ କ୍ରସ୍ ବିବାହର ବଂଶ ଅଟନ୍ତି।  ଅବଶ୍ୟ, ପାସୱାନ୍ ସମ୍ପ୍ରଦାୟ ଏହି ତତ୍ତ୍ .ଗୁଡ଼ିକୁ ପ୍ରତ୍ୟାଖ୍ୟାନ କରି ଯୁକ୍ତି କରନ୍ତି ଯେ 'ଦୁସାଦ' ନାମର ଉତ୍ପତ୍ତି ଦୁସାଦରେ ଅଛି, ଯାହାର ଅର୍ଥ ହେଉଛି "ପରାଜିତ ହେବା କଷ୍ଟକର"।

## ଇତିହାସ 
ସେମାନଙ୍କୁ ଏକ ଅସ୍ପୃଶ୍ୟ ସମ୍ପ୍ରଦାୟ ଭାବରେ ବିବେଚନା କରାଯାଇଛି |  ବିହାରରେ, ସେମାନେ ମୁଖ୍ୟତ land ଭୂମିହୀନ, କୃଷି ଶ୍ରମିକ ଏବଂ histor ତିହାସିକ ଭାବରେ ଗାଁର ଜଗୁଆଳି ଏବଂ ଦୂତ ଅଟନ୍ତି |  1900 ପୂର୍ବରୁ, ସେମାନେ ମଧ୍ୟ ଉତ୍ତରପ୍ରଦେଶ ଏବଂ ବିହାରରେ ଘୁଷୁରି ପାଳୁଥିଲେ। ମୁସଲମାନମାନଙ୍କୁ ପ୍ରତିହତ କରିବା ପାଇଁ ରଣନୀତି ବୋଲି କହି ପାସୱାନମାନେ ଘୁଷୁରି ପାଳନର ଦଖଲକୁ ରକ୍ଷା କରନ୍ତି। ସେମାନେ ମତ ଦିଅନ୍ତି ଯେ, ମୁସଲମାନମାନଙ୍କଠାରୁ ନିଜକୁ ରକ୍ଷା କରିବା ପାଇଁ, ପାସୱାନ୍ girls ିଅମାନେ ଘୁଷୁରିମାନଙ୍କ ହାଡ଼ରୁ ନିର୍ମିତ ଆମ୍ଲେଟ୍ ପିନ୍ଧିଥିଲେ ଏବଂ ଘୁଷୁରିମାନଙ୍କ ସହିତ ମୁସଲମାନଙ୍କ ଶତ୍ରୁତାକୁ ଦୃଷ୍ଟିରେ ରଖି ଘୁଷୁରିମାନଙ୍କୁ ସେମାନଙ୍କ ଦ୍ୱାରରେ ରଖୁଥିଲେ | ଯେହେତୁ ରାଜସ୍ଥାନର ରାଜପୁତମାନେ ବନ୍ୟ ଘୁଷୁରିମାନଙ୍କ ସହିତ ପାଳିତ ହୋଇଥିଲେ ଏବଂ ଏହି ବୃତ୍ତିକୁ ରକ୍ଷା କରିବା ପାଇଁ ଏହି ତଥ୍ୟ ସେମାନଙ୍କ ଦ୍ used ାରା ବ୍ୟବହୃତ ହୋଇଥିଲା ଯାହା ଜାମିନ୍ଦରୀ ବ୍ୟବସ୍ଥାର ସମାପ୍ତି ପରେ ରାକ୍ଷୀ ଭାବରେ ସେବା କରିବାର ପାରମ୍ପାରିକ ବୃତ୍ତି ସହାୟକ ହୋଇପାରିନଥିଲା। ସେଗୁଡିକ 

## ଆଧାର 
ଶ୍ରେଣୀ:ମେସିନ ଅନୁବାଦରେ ତିଆରି ପ୍ରସଙ୍ଗ
ମୌସଧି ବାଗ

**ମୌସଧି ବାଗ** (ଜନ୍ମ: ୮ ମାର୍ଚ୍ଚ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମୌସଧି ବାଗ ୧୯୬୦ ମସିହାର ମାର୍ଚ୍ଚ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବ ବାଗ ଓ ପତ୍ନୀଙ୍କ ନାମ ସେବତୀ ବାଗ ।

## ରାଜନୈତିକ ଜୀବନ 
ମୌସଧି ବାଗ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଅନନ୍ତ ପ୍ରତାପ ଦେଓଙ୍କୁ ୧୬,୦୯୮ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଅଳ୍ପରକ୍ତ‌ତା

**ଅଳ୍ପରକ୍ତ‌ତା ବା ଇସକେମିଆ (**ଇଂରାଜୀ ଭାଷାରେ **Ischemia)**  ନାମ ଦିଆଯାଏ ଯେତେବେଳେ ତନ୍ତୁକୁ  ରକ୍ତ ଯୋଗାଣର ଏକ ପ୍ରତିବନ୍ଧକ ଯୋଗୁ ଅମ୍ଳଜାନର ଅଭାବ ଦେଖାଦେଇଥାଏ |  ଶରୀରର ପ୍ରଭାବିତ କ୍ଷେତ୍ର ଉପରେ ଲକ୍ଷଣ ନିର୍ଭର କରେ । ଏହା ଧୀରେ ଧୀରେ କିମ୍ବା ହଠାତ୍ ଆରମ୍ଭ ହୋଇପାରେ | 

ଆଥେରୋସ୍କ୍ଲେରୋସିସ୍, ଫାଇବ୍ରୋମସ୍କୁଲାର ଡିସପ୍ଲାସିଆ, ଭାସ୍କୁଲାଇଟିସ୍ କିମ୍ବା ଟ୍ୟୁମରର ବାହ୍ୟ ଚାପ ଯୋଗୁଁ ଧୀରେ ଧୀରେ ଇସକେମିଆ ହୋଇପାରେ |  ବ୍ଲଟ୍ କ୍ଲଟ୍, ଭାସୋସ୍ପାଜ୍ମ, କିମ୍ବା ଆଓର୍ଟିକ୍ ଡିସେକସନ ହେତୁ ହଠାତ୍ ଆରମ୍ଭ ହୋଇପାରେ |  

ଅବସ୍ଥାକୁ ରୋକିବା ପାଇଁ ଏକ ସୁସ୍ଥ ଜୀବନ‌ଚର୍ଯ୍ୟା ଆବଶ୍ୟକ ହୁଏ ।  |  ଏହି ଶବ୍ଦ ବ୍ୟବ‌ହାରର ପ୍ରଥମ ଦସ୍ତାବିଜରେ ୧୮୫୫ *ମସିହାରୁ ଆରମ୍ଭ ହୋଇଥିବା ଜଣାଯାଏ ।*  ଏହା ଗ୍ରୀକ୍ ଶବ୍ଦ ଇସକେଇନରୁ ନିଆଯାଇଛି ଯାହାର ଅର୍ଥ ଅବରୋଧ ଓ ହାଇମା ଅର୍ଥ ରକ୍ତ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚାପଗ୍ରସ୍ତ ମୁଣ୍ଡବିନ୍ଧା

**ଚାପଗ୍ରସ୍ତ ମୁଣ୍ଡବିନ୍ଧା ବା ଟେନସନ୍ ମୁଣ୍ଡବିନ୍ଧା** ବା **ଷ୍ଟ୍ରେସ୍ ମୁଣ୍ଡବିନ୍ଧା**  ଏକ ସାଧାରଣ ପୁନଃ‌ପୌନିକ ମୁଣ୍ଡବିନ୍ଧା |     

ବର୍ଷକୁ ପ୍ରାୟ ୨୦% ଲୋକ ଏହି ରୋଗ‌ଗ୍ରସ୍ତ ହୁଅନ୍ତି ଏବଂ ପ୍ରାୟ ୮୦% ସେମାନଙ୍କ ଜୀବନର ଯେ କୌଣସି ସମୟରେ ପ୍ରଭାବିତ ହୁଅନ୍ତି |  ଏବଂ ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ଏହା ଅଧିକ ଦେଖାଯାଏ (ଯଥାକ୍ରମେ ୨୩%ରୁ ୧୮%)। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବୃକ୍‌କ କର୍କଟ

**ବୃକ୍‌କ କର୍କଟ** ଏକ କର୍କଟ ରୋଗ ଯାହା **ବୃକ୍‌କ**ରେ ଆରମ୍ଭ ହୁଏ | 

**ବୃକ୍‌କ କର୍କଟ** ରୋଗର ମୁଖ୍ୟ ପ୍ରକାର ହେଉଛି ବୃକକ୍ କୋଷ କର୍କଟ (ଆରସିସି), ଟ୍ରାଞ୍ଜିସନାଲ କୋଷ କର୍କଟ (ଟିସିସି) ଏବଂ ୱିମ୍‌ସ୍ ଟ୍ୟୁମର୍ |  ସମୁଦାୟ କିଡନୀ କର୍କଟ ରୋଗର ପ୍ରାୟ ୮୦% କେବଳ ଆରସିସି ସୃଷ୍ଟି କରେ ଏବଂ ଅବଶିଷ୍ଟାଂଶ  ଟିସିସି ରୋଗ କରେ |  ଆରସିସି ଏବଂ ଟିସିସି ପାଇଁ ସଙ୍କଟ ଜନ‌କ କାରଣ ମଧ୍ୟରେ ଧୂମପାନ, କିଛି ଯନ୍ତ୍ରଣା ନିବାରକ ଔଷଧ, ପୂର୍ବତନ ମୂତ୍ରାଶୟ କର୍କଟ, ଅଧିକ ଓଜନ, ଉଚ୍ଚ ରକ୍ତଚାପ, କିଛି ରାସାୟନିକ ପଦାର୍ଥ ଏବଂ ପାରିବାରିକ ଇତିହାସ  ସ୍ଥାନ ନେଇଥାଏ । **ବୃକ୍‌କ**ରେ ସୀମିତ ଥିବା କର୍କଟ ରୋଗ ପାଇଁ ପାଞ୍ଚ ବର୍ଷର ବଞ୍ଚିବାର ହାର ୯୩%, ଯଦି ଏହା ଆଖପାଖର ଲସିକା ଗ୍ରନ୍ଥିରେ ବ୍ୟାପିଥାଏ ତେବେ ଏହା ୭୦% ଅଟେ ଏବଂ ଯଦି ଏହା ବ୍ୟାପକ ହୋଇଥାଏ ତେବେ ୧୨%  ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ